title: Mikko Eronen

text: Eronen siirtyi 1990-luvun alussa Yleisradion Venäjän pääkirjeenvaihtajaksi ja hän selosti muun muassa Mihail Gorbatšovin eroa, Neuvostoliiton lakkauttamista joulukuussa 1991 ja Venäjän perustuslaillista kriisiä syksyllä 1993. Hän sai tällöin raportoinnistaan arvostelua presidentti Mauno Koiviston taholta. Viimeksi ennen eläkkeelle jäämistään Eronen oli ulkomaihin keskittyneen ajankohtaisohjelman Atlaksen toimitussihteerinä.


title: Toivo Heiskanen

text: Toivo Heiskanen (19. heinäkuuta 1928 Kuopio – 30. marraskuuta 2012 Espoo) oli suomalainen lehdistösihteeri ja ulkomaankirjeenvaihtaja.


title: Toivo Heiskanen

text: Heiskanen pääsi ylioppilaaksi Kuopion lyseosta 1947 ja opiskeli sitten Helsingin yliopistossa lakia ja myöhemmin englannin kieltä. Hän meni Helsingin Sanomien palvelukseen toimittajaksi 1955. Heiskanen oli Helsingin Sanomien kirjeenvaihtajana Lontoossa 1956–1962 ja Bonnissa Länsi-Saksassa 1962–1966 asuen tällöin perheineen Bad Godesbergissä. Tämän jälkeen Heiskanen toimi Suomen Englannin suurlähetystöön lehdistötiedottajana Lontoossa 1966–1968 ja palattuaan Suomeen hän oli aluksi Yhdysvaltain Suomen suurlähetystön tiedottajana Helsingissä sekä vuonna 1969 Sauna-Seuran toiminnanjohtajana.Viimeksi Heiskanen toimi ulkoministeriön lehdistösihteerinä vuoteen 1988 saakka jolloin hän jäi eläkkeelle.


title: Kimmo Kaski

text: Kimmo Kauko Kullervo Kaski (s. 1950) on suomalainen tekniikantutkija. Hän oli Tampereen teknillisen korkeakoulun sähkötekniikan professori vuodesta 1987. Hänen tutkimuskohteensa oli mikroelektroniikka ja rinnakkaisprosessointi.


title: Kimmo Kaski

text: Sittemmin hän siirtyi Teknillisen korkeakouluun, nyttemmin Aalto-yliopiston Perustieteiden korkeakoulun lääketieteellisen tekniikan ja laskennallisen tieteen laitokselle. Hän on toiminut vuodesta 1996 laskennallisen tieteen professorina ja vuodesta 2000 laitoksella sijaitsevan laskennallisten kompleksisten systeemien tutkimuksen tutkimusyksikön johtajana.


title: Kimmo Kaski

text: Professori Kaski on ollut Academia Europæan jäsen vuodesta 2001 ja Suomalaisen Tiedeakatemian jäsen vuodesta 2002.


title: Pirkko Pöntinen

text: Pirkko Pöntinen on suomalainen toimittaja, joka on työskennellyt vuodesta 1988 Yleisradion ulkomaanosastolla, muun muassa Kiinan-kirjeenvaihtajana vuosina 2004–2006. Vuoden 2015 alusta 56-vuotias Pöntinen nimitettiin kahdeksi vuodeksi Ylen kirjeenvaihtajaksi Washingtoniin. Kausi päättyi heinäkuun lopussa 2017.


title: Pirkko Pöntinen

text: Pöntinen kertoo LinkedIn-sivullaan aloittaneensa toimittajauran itäsuomalaisen paikallisradion harjoittelijana. Hän opiskeli tiedotusoppia Tampereen yliopistossa 1980-luvun alussa ja teki opintoihin vaaditun työharjoittelun radiotyössä Tukholmassa. 1990-luvun lopulla Pöntinen sai stipendin jatko-opintoihin Harvardin yliopiston Weatherhead Center for International Affairs -yksikössä. Siellä hän erikoistui Aasian ja Yhdysvaltojen politiikkaan.


title: Antti Katajamäki

text: Antti Juha Katajamäki (s. 1938) on suomalainen arkkitehti. Hänen töilleen on ollut leimallista dynaamisuus ja venäläisesta avantgarde-arkkitehtuurista vaikutteita saanut konstruktivismi.


title: Pokémon: Mewtwon paluu

text: Pokémon: Mewtwon paluu () on Pokémon-animesarjan erikoisjakso. Jakso näytettiin ensimmäisen kerran Japanissa joulukuussa 2000, Yhdysvalloissa vuotta myöhemmin, ja Suomessa se julkaistiin VHS:nä ja DVD:nä huhtikuussa 2002. Jakso on jatkoa ensimmäiselle Pokémon-elokuvalle "Mewtwon vastaisku". Tässä spesiaalissa Ash Ketchum kumppaneineen sekä Rakettiryhmä tapaavat jälleen Mewtwon, joka muistaa aiemmat tapahtumat tarkasti. Rakettiryhmän johtaja Giovanni, joka aikoinaan kloonasi Mewtwon Mew'n fossiilista tiedemiestensä avulla, on löytänyt Mewtwon salaisen olinpaikan Johto-alueella ja yrittää vangita tämän jälleen itselleen.


title: Matti Pykälä

text: Matti Untamo Pykälä (k. 1993) oli suomalainen ulkomaankirjeenvaihtaja. Hän oli Tiedonantajan kirjeenvaihtajana Moskovassa 1975–1988.


title: Judaistiikka

text: Judaistiikka on tieteenala, jossa tutkitaan juutalaisuutta. Siihen kuuluu juutalaisen uskonnon ja kulttuurin tutkimus aina Raamatun ajoista nykypäivään. Judaistiikkaan läheisesti liittyvää Vanhaa testamenttia tutkitaan myös eksegetiikassa. Suomessa judaistiikkaa voi opiskella Åbo Akademissa ja Helsingin yliopistossa.


title: Kirkkososiologia

text: Kirkkososiologia on käytännöllisen teologian osa-alue, jossa tutkitaan kirkon toimintaa, hallintoa ja ihmisten uskonnollista asennoitumista sekä kirkon ja yhteiskunnan välisiä suhteita. Kirkkososiologiassa tutkitaan uskonnollisia ilmiöitä yhteiskuntatieteisiin kuuluvan sosiologian menetelmin. Tutkimusaiheita ovat esimerkiksi maallistuminen, kaupungistumisen vaikutus ihmisten uskonnollisuuteen sekä uskonnon ja politiikan suhde. Kirkkososiologia vakiintui Suomessa yliopistolliseksi oppiaineeksi 1970-luvulla Helsingin yliopistossa.


title: Risto K. Tähtinen

text: Risto K. Tähtinen on suomalainen toimittaja, joka on toiminut 1980-luvulta alkaen "Turun Sanomien" ja sitten seitsemän muunkin maakuntalehden kirjeenvaihtajana Berliinissä. Sitä ennen hän oli Suomi–Neuvostoliitto-seuran kustannusyhtiön Kansankulttuurin toimitusjohtajana vuodesta 1986 sekä päätoimittajana "Kansan Uutisten" lehdissä "Uusi Päivä" ja "Uusi Nainen" ja ennen päätoimittajan tehtäviä "Kansan Uutisten" Turun-toimittajana.


title: Risto K. Tähtinen

text: Tähtinen on ollut aktiivisesti mukana juutalaisen seurakunnan toiminnassa Berliinissä. Vuosina 1975–1977 Tähtinen toimi Suomessa Varusmiesliiton puheenjohtajana.


title: Kapiteelinauha

text: Kapiteelinauha eli päänauha on useimmiten kovakantisissa kirjoissa käytetty osa, joka koostuu selän päätyyn kiinnitetystä pienestä nauhasta tai materiaalin kaistaleesta. Kapiteelinauha vahvistaa kirjan rakennetta ja toimii joissain tapauksissa myös koristeena.


title: Kapiteelinauha

text: Kapiteelinauha auttaa vastustamaan kirjaan kohdistuvaa rasitusta kirjan ollessa hyllyssä pystyssä selkä hyllyn ulkoreunaan päin, eritoten tyypillisesti koukistetulla sormella selän ylälaidasta tarraten kirjaa hyllystä vedettäessä. Kapiteelinauhat on tyypillisesti valmistettu pienestä palasta veliiniä, katguttia, tai silkillä päällystetystä kaapelista, joskin nykyisin käytetään pääasiassa erikseen nimenomaista tarkoitusta varten valmistettua nauhaa. Kapiteelinauha on ommeltu tiukasti kirjan muodostaviin arkkeihin, jolloin se kannattelee sivujen painoa. Kun kapiteelinauhaa käytetään ainoastaan koristeena, voi se olla ompelun sijasta liimattu sijoilleen, vahvistavasta vaikutuksesta tinkimisen kustannuksella.


title: Gitte Lauströer

text: Birgitte ”Gitte” Lauströer (o.s. "Englund", 10. kesäkuuta 1943 Helsinki – 2. huhtikuuta 2016 Berliini, Saksa) oli suomalainen ulkomaankirjeenvaihtaja.


title: Gitte Lauströer

text: Gitte Lauströerin vanhemmat olivat suomalaisissa elokuvissa äänittäjänä toiminut Evan Englund (1910–2007) ja Hilkka Englund. Päästyään ylioppilaaksi Gitte Lauströer opiskeli teatteritaidetta Kölnin yliopistossa kuuden vuoden ajan. Suomeen palattuaan hän valmistui filosofian kandidaatiksi ja työskenteli kääntäjänä ja Saksan radion freelance kirjeenvaihtajana Suomessa. Lauströer palasi 1970-luvun puolivälissä Saksaan, tällä kertaa Länsi-Berliiniin jossa hän toimi Hufvudstadsbladetin kulttuurikirjeenvaihtajana yli 30 vuoden ajan 1975–2012 avustaen myös muita suomalaisia ja ruotsalaisia lehtiä.


title: Gitte Lauströer

text: Gitte Lauströer oli naimisissa Kölnissä asuessaan syyrialaisen radiotoimittajan Noël Adjourin kanssa ja Berliinissä tv-toimittaja Alfons Lauströerin kanssa. Ensimmäisestä avioliitosta hänellä oli poika ja toisesta tytär. Molemmat liitot päättyivät avioeroon. Lauströer kuoli Berliinissä keväällä 2016 pitkällisen sairauden jälkeen.


title: Toivo Katila

text: Toivo Ensio Katila (s. 1941) on suomalainen fyysikko. Hän on ollut vuodesta 1990 Teknillisen korkeakoulun teknillisen fysiikan professori.


title: Toivo Katila

text: Katila valmistui teknillisen fysiikan diplomi-insinööriksi vuonna 1966 ja väitteli tekniikan tohtoriksi vuonna 1970. Häet nimitettiin teknillisen fysiikan apulaisprofessoriksi vuonna 1973. Hänen tutkimuskohteitaan ovat olleet Mössbauerin ilmiö, biofysiikka ja soveltava lääketiede. Hän on ollut myös Teknillisen korkeakoulun vararehtori. Apulaisprofessorina ollessaan hän johti matalien lämpötilojen fysiikan laboratoriota.


title: Toivo Katila

text: Katila oli Suomen fyysikkoseuran puheenjohtaja vuonna 1982. Hänet on vihitty INSA Lyonin kunniatohtoriksi vuonna 2007 ja Oulun yliopiston lääketieteen kunniatohtoriksi vuonna 2009.


title: Antti Kauppila

text: Antti Jaakko Ilmari Kauppila (s. 25. tammikuuta 1932) on suomalainen lääkäri ja professori emeritus.


title: Antti Kauppila

text: Kauppilan vanhemmat olivat maanviljelijä Ilmari Johannes Kauppila ja Anna Elisabet Manninen. Hän avioitui vuonna 1955 Anna-Greta Yrjänheikin kanssa. Kauppila tuli ylioppilaaksi Oulaisten yhteiskoulusta 1952 ja valmistui lääketieteen lisensiaatiksi 1959. Hän oli Oulun yliopiston synnytys- ja naistentautiopin professori vuodesta 1989. Hänen tutkimuskohteitaan olivat virtsaelinten taudit ja gynekologisten kasvainten hormonaaliset riippuvuudet.


title: Antti Kauppila

text: Kauppila sai työstään Seth Wichmannin mukaan nimetyn Seth Wichmann -palkinnon vuonna 1996.


title: Pisnesmies Mikko

text: Pisnesmies Mikko on kesällä 2015 MTV Katsomo-palvelussa julkaistu nettisarja. Sarjassa seurataan Maajussille morsian -ohjelmasta tutun Mikko Ylöstalon elämää työssä ja vapaa-ajalla.


title: Jyrki Kauppinen

text: Jyrki Kalervo Kauppinen (s. 29. toukokuuta 1944) on suomalainen fyysikko. Hän oli Turun yliopiston fysiikan professori vuodesta 1986. Hänen tutkimuskohteensa oli molekyylispektroskopia. Hän perusti Gasera Oy:n yhdessä poikansa fysiikan tohtori Ismo Kauppisen kanssa vuonna 2004. Yhtiö syntyi Turun yliopiston spinoffina.


title: Heikki Keinonen

text: Heikki Juhani Keinonen (s. 1945) on suomalainen oopperalaulaja. Hän on äänialaltaan baritoni. Hän aloitti laulajanuransa Lahden oopperayhdistyksessä. Suomen kansallisoopperassa hän aloitti 1977, ja vuodesta 1981 hän oli kiinnitettynä solistiksi. Perinteisten oopperaroolien lisäksi hän lauloi nykyoopperaa.


title: Heikki Keinonen

text: Keinonen tuli vuonna 1975 toiseksi Lappeenrannan valtakunnallisissa laulukilpailuissa.


title: Heikki Keinonen

text: Keinonen on kirjoittanut libreton yhdessä Tiina Puumalaisen kanssa Ilmajoen musiikkijuhlilla vuosina 2002–2004 esitettyyn oopperaan "Pohjanmaan kautta". Hän on myös laulanut Ilmajoella usein. hopearahaa. Sittemmin hän on ollut taiteellisena neuvonantajana valittaessa sinne teoksia ja solisteja.


title: Mika Mäkeläinen

text: Mika Mäkeläinen on suomalainen toimittaja ja tietokirjailija, joka työskenteli Washingtonissa Yleisradion Yhdysvaltojen-pääkirjeenvaihtajana vuosina 2006–2009. Vuonna 2015 tuolloin 49-vuotias Mäkeläinen nimitettiin kahdeksi vuodeksi Ylen Aasian-kirjeenvaihtajaksi, asemapaikkana Peking. Koulutukseltaan hän on teologian maisteri. Mäkeläinen opiskeli myös Knight Fellowship -koulutusohjelmassa Stanfordin yliopistossa Kaliforniassa 2003-2004.


title: Mika Mäkeläinen

text: Vuonna 2016 Mäkeläinen kutsuttiin ainoana pohjoismaisena toimittajana Pjongjangiin seuraamaan Pohjois-Korean puoluekokousta.


title: Bloomberg L.P.

text: Bloomberg L.P. on yhdysvaltalainen mediayhtiö, jonka perusti Michael Bloomberg vuonna 1981. Yhtiö tarjoaa informaatiopalveluja sijoittajille, ja sillä on oma uutistoimisto (Bloomberg News), televisiokanava (Bloomberg Television) sekä verkkosivusto ja radiokanava. Vuonna 2009 Bloomberg osti maailman johtaviin talouslehtiin kuuluvan "Businessweekin". Vuonna 2012 Bloomberg oli maailman kolmanneksi suurin mediayhtiö digitaalisella liiketoiminnalla mitattuna.


title: Abstraction-Création

text: Abstraction-Création oli Pariisissa 1931–1945 toiminut kansainvälinen taiteilijaryhmä, jonka jäsenet loivat abstraktia taidetta. Ryhmään pääsivät kaikki halukkaat abstraktia taidetta tekevät taiteilijat, mutta vallitsevana tyylinä oli geometrinen suuntaus, jota edustivat Theo van Doesburg ja muut De Stijl -ryhmän jäsenet. Abstraction-Création -ryhmä julkaisi taidealbumia, joka oli nimeltään "Abstraction-Création, art nonfiguratif".


title: Abstraction-Création

text: Ryhmään kuuluneita taiteilijoita olivat muun muassa


title: American Scene

text: American Scene (engl.) oli Yhdysvalloissa 1920-luvun puolivälistä 1940-luvun alkupuolelle vaikuttanut maalaustaiteen suuntaus. Siinä pyrittiin kuvaamaan kohdetta tinkimättömän todenperäisesti ja vaalimaan perinteistä maalaustekniikkaa. Suuntaus syntyi modernismin vastavoimaksi ensimmäisen maailmansodan jälkeen. Yhteiskunnallisuuteen viittaavat aiheensa American Scene etsi yhdysvaltalaisista pikkukaupungeista ja maaseudulta.


title: Ashcan School

text: Ashcan School (engl. 'tuhka-astiasuuntaus') oli Yhdysvalloissa etenkin 1920-luvulla toiminut kuvataiteilijoiden ryhmä, jonka teokset kuvasivat usein arkista kaupunkielämää yksityiskohtaisesti. Ulkoista todellisuutta todenmukaisesti kuvanneen taiteilijaryhmän esikuvana oli 1907 perustettu The Eight -ryhmä.


title: Ashcan School

text: Ashcan School -ryhmään kuuluivat muun muassa seuraavat taiteilijat:


title: Eeva Lennon

text:
Claude Eeva Maria Lennon (o.s. Karikoski; s. 6. joulukuuta 1936 Helsinki) on
Englannissa asuva suomalainen toimittaja, joka työskenteli Yleisradion freelance-kirjeenvaihtajana Pariisissa 1963–1964, "Uuden Suomen" Pariisin-kirjeenvaihtajana 1965–1970 ja sen jälkeen Lontoossa mm. Yleisradion ja "Demari"-lehden sekä "Talouselämän" freelance-kirjeenvaihtajana. Hän on jäänyt eläkkeelle Yleisradiosta mutta työskentelee edelleen freelance-toimittajana.


title: Eeva Lennon

text: Eeva Lennon oli vuodesta 1962 naimisissa irlantilaisen toimittajan Peter Lennonin (1930–2011) kanssa. Heillä on tytär ja poika, jotka työskentelevät Englannissa media-alalla.


title: Eeva Lennon

text: Eeva Lennon asuu Crouch Endissä Pohjois-Lontoossa.


title: Eeva Lennon

text: Työskennellessään Pariisissa Eeva Lennon raportoi Suomeen muun muassa Pariisin opiskelijamellakoista keväällä 1968. Pariisin-vuosina Eeva ja Peter Lennonin ystäväpiiriin kuului irlantilainen Nobel-kirjailija Samuel Beckett.


title: Eeva Lennon

text: Koulutukseltaan Eeva Lennon on lainopin kandidaatti (1960) ja valtiotieteiden maisteri (1963) Helsingin yliopistosta. Hänen isänsä oli eversti V. A. M. Karikoski.


title: Tatiana Proskouriakoff

text: Tatiana Proskouriakoff (, 23. tammikuuta 1909 Tomsk, Venäjän keisarikunta – 30. elokuuta 1985 Cambridge, Massachusetts, Yhdysvallat) oli venäläissyntyinen yhdysvaltalainen arkeologi. Hän opiskeli yliopistossa arkkitehtuuria mutta päätyi mayakaivauksille piirustustaitojensa ansiosta. Proskouriakoffista tuli lopulta mayojen mayojen kirjoitusjärjestelmän ja taiteen tuntija, joka todisti ensimmäisenä vuonna 1960 julkaistussa teoksessaan, että mayojen kirjoituksissa käsiteltiin hallitsijoiden historiallisia ja elämäkerrallisia asioita.


title: Tatiana Proskouriakoff

text: Proskouriakoff syntyi 1909 Venäjän keisarikunnassa Tomskin kaupungissa. Hänen muutti perheensä kanssa 1915 Yhdysvaltoihin, missä hänen isänsä valvoi Venäjälle myytävien aseiden valmistusta. Venäjän vallankumouksen puhjettua 1917 perhe päätti jäädä Yhdysvaltoihin.


title: Tatiana Proskouriakoff

text: Proskouriakoff pääsi vuonna 1926 opiskelemaan arkkitehtuuria Pennsylvanian osavaltionyliopistoon. Hän valmistui vuonna 1930, jolloin suuri lama koetteli Yhdysvaltoja.


title: Tatiana Proskouriakoff

text: Proskouriakoff ei löytänyt laman takia töitä arkkitehtina. Hän teki jonkin aikaa piirroksia vapaaehtoisena eräälle Penn Museumin kuraattorille. Proskouriakoffin piirrokset herättivät arkeologi Linton Satterthwaiten mielenkiinnon. Satterthwaite kutsui hänet mukaan vuoden 1936 kaivauksiin Piedras Negrasin mayaraunioille, joissa hänen tehtävänään oli tehdä arkkitehtuuripiirroksia. Proskouriakoff piirsi muutaman vuoden ajan ennallistuspiirroksia mayakaupungeista, joita hän tutki Hondurasissa, Meksikossa ja Guatemalassa. Piirrokset julkaistiin vuonna 1946 teoksessa "An Album of Maya Architecture".


title: Tatiana Proskouriakoff

text: Proskouriakoffin toinen kirja "A Study of Classic Maya Sculpture" (1950) käsitteli mayojen taiteen motiiveja. Hän kehitti muun muassa keinon, jolla steelojen valmistusajat voi tunnistaa niiden tyylistä. Hän myös jaksotti taiteen tyylien muutokset 600 vuoden ajalta.


title: Tatiana Proskouriakoff

text: Proskouriakoff työskenteli 1950-luvun alkupuoliskon Mayapanissa Carnegie-instituutin kaivauksilla. Instituutin arkeologinen osasto kuitenkin lakkautettiin vuonna 1955, jolloin Proskouriakoff siirtyi Peabody-museoon. Siellä hän pystyi keskittymään mayojen kirjoitukseen, joka oli kiinnostanut häntä jo pitkään.


title: Tatiana Proskouriakoff

text: Maya-kirjoitusten oletettiin sisältävän vain astronomista ja ajanlaskuun liittyvää informaatiota, ennen kuin Proskouriakoff julkaisi vuonna 1960 merkittävimmän teoksensa "Historical Implication of a Pattern of Dates at Piedras Negras, Guatemala". Siinä hän osoitti, että Piedras Negrasista löytyneessä steela 14:ssä oli historiallisia ja elämäkerrallisia tietoja mayoista ja heidän hallitsijoistaan. Proskouriakoff tunnisti muun muassa syntymää merkitsevän glyyfin. Mayatutkija Ian Grahamin mukaan Proskouriakoff oli ensimmäinen, joka pystyi vakuuttavasti todistamaan mayojen tekstien sisältävän historiallista tietoa.


title: Tatiana Proskouriakoff

text: Proskouriakoff käytti noin 15 vuotta Chichén Itzán Cenote Sagradosta nostettujen jade-esineiden puhdistamiseen ja korjaamiseen. Työn päätyttyä julkaistiin vuonna 1974 katalogi "Jades from the Cenote of Sacrifice".


title: Tatiana Proskouriakoff

text: Proskouriakoff alkoi viimeisenä työnään tutkia mayojen historiaa klassisen kauden maya-kirjoituksista. Hän sairastui kuitenkin Alzheimerin tautiin ja kuoli elokuussa 1985. "Maya History" julkaistiin postuumisti 1993.


title: Leo Keinonen

text: Leo Sakari Keinonen (18. syyskuuta 1920 Viipurin maalaiskunta – 19. heinäkuuta 1986) oli suomalainen tekniikantutkija. Hän oli Oulun yliopiston maarakennusmekaniikan ja pohjarakennuksen professori 1964–1968, Tampereen teknillisen korkeakoulun pohjarakennus- ja maarakennustekniikan professori 1968–1983. Hänen tutkimuskohteitaan olivat maan routiminen ja arktinen rakentaminen. Hänen väitöskirjansa on nimeltään "On the Sensitivity of Water Laid Sediments in Finland" (1963).


title: Citroën C6

text: Citroën C6 viittaa seuraaviin Citroën-malleihin:


title: Citroën C6 (2016)

text: Citroën C6 on Citroënin vuodesta 2016 lähtien Kiinan markkinoille valmistama edustusluokan sedan. Se korvasi aiemman C6-mallin, jota myytiin myös Euroopassa. Suuri osa C6-mallin tekniikasta on yhteistä yhteistyökumppani Dongfengin Fengshen A9 -mallin kanssa. Citroën ei ole täysin poissulkenut uuden C6:n saapumista Eurooppaan, mutta se näyttää epätodennäköiseltä.


title: Eino Keinänen

text: Eino Erkki Kalevi Keinänen (s. 1939) on suomalainen virkamies. Hän on koulutukseltaan valtiotieteiden kandidaatti. Hän oli valtiovarainministeriön tulo- jamenoarvio-osaston osastopäällikkö eli budjettipäällikkö 1985–1987, ministeriön alivaltiosihteeri 1987-1989 ja valtiosihteeri 1989–1995.


title: Eino Keinänen

text: Keinänen oli Leonian hallituksen päätoiminen puheenjohtaja Leonian synnystä, 11. joulukuuta 1997 alkaen ja sitä ennen Postipankin pääjohtaja. Pääjohtajaksi hän tuli 1.9.1995 valtiovarainministeriön valtiosihteerin paikalta. Sittemmin hän oli Leonian hallituksen päätoiminen puheenjohtaja 1.1.2000 saakka ja sen jälkeen hallituksen ulkopuolinen puheenjohtaja Leonian yhtiöjärjestyksen muutoksen vuoksi. Vuodesta 2003 hän oli Valtion eläkerahaston hallituksen puheenjohtaja. VATT:n johtokunnan puheenjohtajana Keinänen toimi vuosina 1991–1993.


title: Sausage Party

text: Sausage Party on vuonna 2016 ensi-iltansa saanut yhdysvaltalainen tietokoneanimaatiolla tehty komediaelokuva, jonka ohjasi Greg Tiernan ja Conrad Vernon. Sen pääosissa ovat muun muassa Seth Rogen, Kristen Wiig, Jonah Hill, Bill Hader, Michael Cera, James Franco, Danny McBride, Craig Robinson, Paul Rudd, Nick Kroll, David Krumholtz, Edward Norton ja Salma Hayek.


title: Sausage Party

text: Sausage Party on ensimmäinen Yhdysvalloissa R-ikärajan saanut kokopitkä tietokoneanimaatioelokuva. Se sai ensi-iltansa Yhdysvalloissa 12. elokuuta ja Suomessa 21. lokakuuta 2016.


title: Sausage Party

text: Elokuva sai kriitikoilta positiivisen vastaanoton. Lipputuloissa se ohitti -elokuvan kaikkien aikojen eniten tuottaneena R-ikärajan saaneena animaatioelokuvana.


title: Sausage Party

text: Perinteisiä animaatioelokuvia parodioiva Sausage Party kertoo nakkimakkarasta (Seth Rogen), joka johdattaa joukon supermarketin tuotteita matkalle kohti perimmäistä totuutta niiden olemassaolosta ja siitä mitä todella tapahtuu sen jälkeen kun ne poimitaan supermarketin hyllyltä.


title: Sausage Party

text: Yhdysvalloissa Sausage Partyn odotettiin tuottavan avausviikonloppunaan 15-20 miljoonaa dollaria. Avauspäivän 13,5 miljoonaa dollaria nosti odotukset kuitenkin 30-35 miljoonaan dollariin. Elokuva tuotti lopulta avausviikonloppunaan 34,3 miljoonaa dollaria. 15. tammikuuta 2017 mennessä elokuva on tuottanut maailmanlaajuisesti 140,7 miljoonaa dollaria.


title: Sausage Party

text: Elokuva sai kriitikoilta positiivisen vastaanoton. Arvosteluja keräävä sivusto Rotten Tomatoes on laskenut elokuvalle pistemäärän 83 %, perusteena 166 arvostelua, joiden keskimääräinen arvosana on 6,8/10. Metacriticissä elokuvalla on 66 pistettä 100:sta, mikä merkitsee ”yleisiä kehuja”.


title: Sausage Party

text: Suomalaisen Film-O-Holic.com-sivuston Sampo Bergmanin mukaan ”[j]enkkinauratusten pohjamutia kaapiva seksi- ja vessavitsipotpuri on harvinaisen masentavaa katsottavaa”, sitä uuvuttavampaa ja tylsämielisempää mitä pidemmälle elokuva etenee.


title: Valiojoukko (televisio-ohjelma)

text: Valiojoukko on vuonna 2004 MTV3-kanavalla esitetty tietokilpailuohjelma, jota juonsi Satu Ruotsalainen. Ohjelman jokaisessa jaksossa 12 samaa ammattia edustavaa henkilöä kilpaili oman ammattialueen voitosta.


title: Valiojoukko (televisio-ohjelma)

text: Ohjelma perustu kansainvälisesti menestyneeseen brittiläiseen "Britain's Brainiest" -formaattiin.


title: Jay Swingler

text: Jay Swingler (s. 17. maaliskuuta 1995) on englantilainen somepersoona. Hän tekee videoita YouTube-sivustolle TGFBro-kanavalle yhdessä ystävänsä Romell Henryn kanssa. Heidän kanavallaan on yli 2,3 miljoonaa tilaajaa ja hänen persoonallisella Twitter-tilillään on yli 114 000 seuraajaa. Hän on tehnyt yhteisen videon tunnetun tubettajan Olajide Olatunjin kanssa. Videolla on yli 8,7 miljoonaa katselukertaa.


title: Karel Pilař

text: Karel Pilař (s. 23. joulukuuta 1977 Praha, Tšekkoslovakia) on tšekkiläinen jääkiekkopuolustaja ja maailmanmestari, joka pelaa kotimaassaan Extraliga-joukkue HC Litvínovissa. Hän on pelannut urallaan myös Toronto Maple Leafsin NHL-joukkueessa yhteensä 90 runkosarjaottelua tehopistein 6+24=30 ja keräten 42 jäähyminuuttia sekä 12 playoff-ottelua tehopistein 1+4=5 ja keräten 12 jäähyminuuttia. Pilař pelasi suurimman osan Pohjois-Amerikan -vuosistaan kuitenkin AHL:ssä ja hän voitti Calder Cupin Chicago Wolvesissa vuonna 2008. Loukkaantumiset ja sydänvaivat kuitenkin vaikeuttivat Pilařin lopullista murtautumista NHL:ään. Hän on luonut suurimman urastaan kotimaassaan, jossa Pilař voitti Tšekin-mestaruuden HC Sparta Prahan joukkueessa vuosina 2006 ja 2007. Hän on pelannut urallaan myös KHL:ssä, Ruotsissa ja Aasian liigassa. Pilař oli voittamassa myös maailmanmestaruutta vuonna 2001.


title: Karel Pilař

text: Elite Prospects -sivuston Ulf Andersson on maininnut isokokoisella Pilařilla olevan kova laukaus, hyvä syöttötaito ja hyvä liike hänen kokoonsa nähden. Anderssonin mukaan Pilařin tulisi kuitenkin käyttää kokoaan paremmin hyväksi. Jatkoaika.com -sivuston mukaan hän on pelityyliltään peruspuolustaja, joka on varma omalla puolustusalueellaan.


title: Karel Pilař

text: Pilař on HC Litvínovin kasvatti. Hän siirtyi juniorina sittemmin HC Sparta Prahaan. Ensimmäiset miesten pelinsä Pilař pelasi kuitenkin KLH Jindřichův Hradecissa Tšekin toiseksi korkeimmalla sarjatasolla 1. česká hokejová ligassa kaudella 1997–1998. Kauden 1998–1999 hän vietti samassa sarjassa HK Kralupy nad Vltavoun joukkueessa. Kaudeksi 1999–2000 Pilař siirtyi HC Litvínovin Extraliga-joukkueeseen, jossa hänen tulokaskautensa toi 49 runkosarja- ja seitsemässä playoff-ottelussa tehot 2+12=14. Kaudella 2000–2001 Pilař oli Litvínovin toiseksi paras pistemies Robert Reichelin jälkeen tehoilla 12+26=38, joilla hän jakoi koko Extraligan puolustajien pistepörssin voiton HC Zlínin Martin Hamrlíkin kanssa. Pilař vei suuremman maalimääränsä ansiosta kuitenkin varsinaisen kärkisijan. Pudotuspeleissä hän voitti Litvínovin sisäisen tehotilaston lukemalla +4.


title: Karel Pilař

text: Toronto Maple Leafs varasi yli-ikäisen (23 vuotta) Pilařin toisella kierroksella 39. pelaajana . Hän teki jo samana kesänä kaksivuotisen, 800 000 dollarin arvoisen ja 500 000 dollarin arvoisen allekirjoitusbonuksen sisältäneen tulokassopimuksen seuran kanssa. Koska Pilař varattiin yli-ikäiseksi pelaajaksi harvinaisen pienellä numerolla, häneen kohdistui varsin suuret odotukset ja Pilařin odotettiin ottavan heti paikka Maple Leafsin NHL-kokoonpanosta. Pilař aloitti kauden 2001–2002 kuitenkin farmijoukkue St. John’s Maple Leafsissa, AHL:ssä, jossa hänen tulokaskautensa toi 52 runkosarjaottelussa tehot 10+14=24. Pilař nousi loppukaudella Maple Leafsin NHL-kokoonpanoon ja hän teki 23 runkosarjaottelussa tehot 1+3=4 sekä 11 playoff-ottelussa neljä syöttöpistettä. Hän teki NHL-debyyttinsä 25. tammikuuta 2002 vieraissa Vancouver Canucksia vastaan, jolloin Pilař sai jääaikaa 11.51 minuuttia. NHL-uransa avausmaalin hän teki runkosarjan päätöskierroksella 13. huhtikuuta 2002 vieraissa Ottawa Senatorsia vastaan.


title: Karel Pilař

text: Ennen syksyn 2002 harjoitusleiriä Pilař joutui sivuun saatuaan vakavan myopatiavirusinfektion, joka aiheutti hänelle mm. huimausta, sydämen jäykistelyä ja verenkiertohäiriöitä. Pilař pelasi loppukaudesta 2002–2003 vain 17 NHL- ja seitsemän AHL-ottelua. Lokakuussa 2003 hän teki kaksivuotisen jatkosopimuksen Maple Leafsin kanssa. Pilař kärsi kauden aikana vielä virusperäisen sairaustensa oireista, mutta hän otti kauden mittaan paikan seuran NHL-puolustuksesta. Pilař teki 50 runkosarjaottelussa tehot 2+17=19 ja yhdessä playoff-ottelussa yhden maalin. Kauden 2004–2005 hän pelasi kotimaassaan HC Sparta Prahassa vuoksi. Pilař oli joukkueen tehokkain puolustaja tehoilla 13+15=28, joilla hän voitti koko Extraligan puolustajien maalipörssin ja sijoittui puolustajien pistepörssissä neljänneksi. Pilař edusti Spartaa kauden aikana myös Spengler Cupissa, jossa joukkue eteni finaaliin, mutta turnauksen voiton vei kuitenkin sveitsiläinen isäntäjoukkue HC Davos lukemin 2-0. Pilař valittiin turnauksen tähdistökentälliseen. Hänen kautensa päättyi lopulta aivan runkosarjan lopulla, kun Pilařin terveydelliset ongelmat palasivat.


title: Karel Pilař

text: Kesällä 2005 Pilařin sydänvaivat uusiutuivat ja hän oli sivussa joulukuuhun saakka. Pilař pelasi Sparta Prahassa loppukaudella 2005–2006 kuusi runkosarja- ja 14 playoff-ottelua. Hän voitti kauden päätteeksi Tšekin-mestaruuden. Kevät osoittautui Pilařille kuitenkin varsin raskaaksi ja hän oli sivussa valtaosan taas kaudesta 2006–2007. Kuntouduttuaan Pilař palasi maaliskuussa 2007 takaisin Maple Leafsin organisaatioon ja teki sopimuksen AHL-joukkue Toronto Marliesin kanssa. Hän pelasi siellä kymmenen ottelua. AHL:n runkosarjan päätyttyä Pilař palasi vielä vahvistamaan Sparta Prahaa yhteen playoff-otteluun, joka oikeutti hänet voittamaan kauden päätteeksi Tšekin-mestaruuden.


title: Karel Pilař

text: Elokuussa 2007 Pilař teki vapaana agenttina vuoden mittaisen sopimuksen Atlanta Thrashersin kanssa. Kesken harjoitusleirin seura kuitenkin asetti hänet siirtolistalle, josta Chicago Blackhawks kuitenkin nappasi hänet syyskuun lopulla. Pilař ehti pelata siellä vain yhden harjoitusottelun, jonka jälkeen hän palasi lokakuussa taas siirtolistan kautta Thrashersiin. Pilař pelasi lopulta koko kauden 2007–2008 farmissa AHL-joukkue Chicago Wolvesin paidassa. Hän voitti kauden päätteeksi Calder Cupin.


title: Karel Pilař

text: Kaudeksi 2008–2009 Pilař siirtyi KHL-joukkue Metallurg Magnitogorskiin. Hän edusti joukkuetta kauden aikana myös Mestarien liigassa, jossa Metallurg eteni finaaliin, mutta mestaruuden vei kuitenkin sveitsiläinen ZSC Lions maalierolla 7-2. Edellisen kauden Euroopan seurajoukkueiden mestaruusturnauksen voittajana Metallurg osallistui kauden aikana myös Victoria Cupiin ja sai vastaansa NHL-joukkue New York Rangersin. Rangers voitti ottelun lopulta lukemin 4-3. Tammikuussa 2009 Pilař lähti Metallurgista ja palasi kotimaahansa HC Sparta Prahan riveihin. Hänen kautensa Extraligassa päättyi pronssiin. Kaudeksi 2009–2010 Pilař palasi kasvattajaseuraansa HC Litvínoviin, jonka tehokkain puolustaja hän oli tehoilla 6+19=25. Pilař sijoittui Extraligan puolustajien pistepörssissä yhdeksänneksi.


title: Karel Pilař

text: Pilař siirtyi kaudeksi 2010–2011 vuoden mittaisella sopimuksella KHL-joukkue TsSKA Moskovaan. Kaudeksi 2011–2012 hän siirtyi sieltä liigan slovakialaiseen laajennusjoukkue Lev Popradiin. Pilař nousi joukkueen varakapteeniksi ja hän pelasi kauden aikana ssa. Pilař kauden päätyttyäkin Levin tehokkain puolustaja tehoilla 1+16=17, vaikka hän jätti joukkueen tammikuun 2012 lopulla. Tuolloin Lev tyhjensi joukkuettaan ja Pilař siirtyi Tomáš Netíkin kanssa loppukaudeksi Ruotsin Elitserienin nousijajoukkue Växjö Lakers HC:hen. Joukkueeseen oli Levistä siirtynyt pari viikkoa aiemmin myös Peter Ölvecký. Kaudeksi 2012–2013 Pilař palasi taas KHL:ään ja siirtyi liigan ukrainalaisen laajennusjoukkue Donbass Donetskin riveihin. Marraskuussa 2012 seura antoi hänelle kuitenkin lähtöpassit, kun Pilař teki 17 ottelussa vain kaksi syöttöpistettä. Pari viikkoa myöhemmin hän palasi taas Sparta Prahaan. Pilař oli pudotuspeleissä pelipaikastaan huolimatta joukkueen paras maalintekijä viidellä osumallaan, joilla hän jakoi Extraligan puolustajien maalipörssin voiton HC Třinecin Lukáš Zíbin kanssa, vaikka Spartan kausi päättyikin puolivälieriin.


title: Karel Pilař

text: Kaudella 2013–2014 Pilař nousi Sparta Prahan varakapteeniksi. Hän jakoi tehoilla 8+21=29 koko Extraligan puolustajien pistepörssin voiton HC Třinecin Vladimír Rothin kanssa, mutta Roth vei kuitenkin varsinaisen kärkisijan suuremman maalimääränsä ansiosta. Pilař voitti kauden päätteeksi hopeaa. Toukokuussa 2014 hän teki Spartan kanssa vuoden mittaisen jatkosopimuksen. Kauden 2014–2015 päätteeksi Pilař voitti Extraliga-hopeaa. Hän pelasi kauden aikana myös tammikuun 2015 ajan lainalla samassa liigassa pelaavassa HK Hradec Královéssa, jossa Pilař teki yhdeksässä ottelussa yhtä monta syöttöpistettä. Kaudeksi 2015–2016 hän siirtyi Hradec Královéen vuoden mittaisella sopimuksella. Pilař oli joukkueen tehokkain puolustaja tehoilla 7+19=26, joilla hän sijoittui Extraligan puolustajien pistepörssissä viidenneksi.


title: Karel Pilař

text: Syyskuussa 2016 Pilař siirtyi Aasian liigan eteläkorealaisjoukkue Anyang Hallaan oltuaan ilman sopimusta alkukauden 2016–2017. Marraskuussa hän palasi kuitenkin loppukauden sopimuksella HK Hradec Královéen. Ennen ensimmäistäkään siellä pelattua ottelua, joulukuussa 2016 Pilař siirtyi yhteisymmärryksessä Hradec Královén kanssa kasvattajaseuraansa HC Litvínoviin kevääseen 2018 asti ulottuvalla sopimuksella.


title: Karel Pilař

text: Pilař edusti Tšekkiä MM-kilpailuissa vuonna 2001, jolloin hän voitti maailmanmestaruuden. Vuoden 2005 MM-joukkueesta hän putosi viimeisten joukossa osaksi terveysongelmiensa vuoksi.


title: Mikko Valtasaari

text: Mikko August Valtasaari (s. 13. huhtikuuta 1942 Kuopio) on suomalainen toimittaja, joka työskenteli pitkään Yleisradion ulkomaantoimituksessa. Vuosina 1984–1988 hän oli Yhdysvalloissa Ylen Washingtonin-kirjeenvaihtajana. Valtasaari viettää eläkepäiviä Ranskan Rivieralla.


title: Mikko Valtasaari

text: Mikko Valtasaari opiskeli valtiotieteiden maisteriksi Helsingin yliopistossa 1960–1963.


title: Mikko Valtasaari

text: Vuonna 2004 Mikko Valtasaari ja muu työryhmä palkittiin Yleisradion Ulkolinja-ohjelmasarjasta tiedonjulkistamisen valtionpalkinnolla.


title: Mikko Valtasaari

text: 1960-luvun lopulla Valtasaari julkaisi yhdessä Pentti Halmeen kanssa kirjoittamansa tietokirjan "Vietnamin palavat tuulet" (Tammi, 1967). Vuonna 2012 ilmestyi Valtasaaren suomentama ja Gummeruksen kustantama, alun perin ranskankielinen ravitsemusopas "Syötkö riskiruokaa? Syöpälääkärin paljastuksia ruoan terveysvaikutuksista".


title: Mikko Valtasaari

text: Mikko Valtasaaren veli on suurlähettiläs Jukka Valtasaari. Heidän isänsä oli monissa valtionhallinnon tiedotustehtävissä toiminut Matti Valtasaari.


title: Naisten Lehti

text: Naisten Lehti oli vuosina 1897–1909 ilmestynyt amerikansuomalainen naisasialehti.


title: Naisten Lehti

text: Amerikansuomalaisten naisyhdistyksien äänenkannattajaksi perustettu "Naisten Lehti" ilmestyi ensimmäisen vuotensa New Yorkin Brooklynissa, mistä se vuoden 1898 alussa siirrettiin Michiganin Calumetiin. Neljästi vuodessa julkaistua lehteä toimittivat Linda Mahlberg ja Hanna Järnefelt. Taloudenhoitajana toimi Maggie Walz.


title: Naisten Lehti

text: "Naisten Lehti" kiinnitti huomiota siirtolaisnaisten oloihin ja naisen asemaan yhteiskunnassa sekä vaikutti suomalaisten naisyhdistysten perustamiseen eri paikkakunnille. Ajoittain epäsäännöllisesti ilmestynyt lehti mainitaan uudelleen henkiin herätettynä vuosina 1903 ja 1909, jolloin sitä toimittivat Maggie Walz ja Augusta Lahti. Ajoittain "Naisten Lehteä" kustansi ja toimitti Walz yksin. Sittemmin siitä tuli duluthilaisen "Päivälehden" kerran viikossa ilmestynyt osasto.


title: Johan Lindström

text: Johan (Jukka) Erik Lindström (8. tammikuuta 1908 – 30. tammikuuta 1953 Kemijärvi) oli suomalainen lentäjä ja lentokoneenrakentaja joka oli Lapin ilmailun uranuurtajia.


title: Johan Lindström

text: Lindströmin vanhemmat Juho Lindström ja Ina Peltonen muuttivat 1908 Petäjävedeltä Rovaniemelle ja he ostivat vuonna 1923 Olkkajärveltä Apukan tilan ja kievarin. Johan Lindströmin veljistä Niilo (1902–1975) toimi myöhemmin autoilijana ja Kalle (1915–1990) oli autonasentajana.


title: Johan Lindström

text: Johan Lindström rakensi 1926 Apukan talon pirtissä veljiensä avustamana ensimmäisen moottorilentokoneensa. Koneen voimanlähteenä oli 18 hevosvoiman Harley-Davidson moottoripyörän moottori ja ohjeet rakentamiseen Lindström todennäköisesti sai Suomen Kuvalehdessä vuonna 1924 ilmestyneestä artikkelista "Joka miehen lentokone", artikkelissa oli mukana myös koneen työpiirustukset. Olkkajärven jäällä tehdyissä lentokokeissa heikkotehoinen moottori ei kuitenkaan jaksanut nostaa konetta ilmaan vaan kone teki lyhyitä loikkia. Koneen potkurin rikkoutuminen lopetti nämä kokeilut.


title: Johan Lindström

text: Lindström suoritti asevelvollisuutensa 1926–1927 Santahaminan Ilmailukoulussa lentojoukkojen mekaanikkolinjalla ja hankki näin lisätietoja lentokoneista ja niiden rakentamisesta. Vuosina 1929–1931 hän sitten suunnitteli ja rakensi uuden koneen jonka moottori oli Chevroletista täydennettynä Fordin moottoriosilla. Yksipaikkaisen koneen kangaspäällysteinen runko oli puusta ja vanerista, potkurin Lindström tilasi Veljekset Karhumäki Oy:ltä. Konetta päästiin kokeilemaan maaliskuussa 1931 Olkkajärven jäällä. Kone teki aluksi pitkiä hyppyjä ja sitten noin kahden kilometrin mittaisen lennon 40–50 metrin korkeudessa. Myöhemmillä koelennoilla Lindström pääsi parhaimmillaan 400–500 metrin korkeuteen koneella. Lennot päättyivät kuitenkin 13. huhtikuuta 1931 koneen syöksyttyä nokka edellä järven jäälle. Lindström loukkaantui törmäyksessä lievästi mutta kone vaurioitui korjauskelvottomaksi. Koelennot herättivät huomiota myös sanomalehdissä ja apulaisnimismies Oskari Poikela kuulustel Lindströmiä mutta häntä vastaan ei ryhdytty toimenpiteisiin.


title: Johan Lindström

text: Lindströmin veljekset perustivat sitten "Veljekset Lndström Oy"-nimisen yrityksen ja alkoivat rakentaa henkilökuljetuksiin tarkoitettuja 1–2 paikkaisia ikkunallisia tavaratilalla varustettuja vanerisia moottoripyörän perärekiä, "munaperseooppeleita", joita Lapissa varsinkin metsäyhtiöt ja rajavartiosto käyttivät. Johan ja Kalle Lindström liittyivät myös mukaan Rovaniemen Ilmapuolustusyhdistyksen ja Rovaniemen Purjelentokerhon toimintaan. He olivat mukana rakentamassa 1936 "Kuukkeli"-nimistä liitolentokonetta ja 1938–1939 "Rovaniemi II"-nimistä harjoituskonetta. Koneiden rakennuspaikkoina olivat Rovaniemen vanha rautatieasemarakennus ja Apukan kievarin pirtti.


title: Johan Lindström

text: Johan Lindström osallistui Suomen ilmapuolustusliiton purjelentokursseille Jämijärvellä ja suoritti purjelennon A-, B- ja C-tutkinnot. Hän toimi sitten purjelennon opettajana sekä Jämijärvellä että Rovaniemellä. Vuonna 1937 Lindström pätevöityi moottorilentäjäksi Suomen Ilmailuklubin lentokurssilla ja hankki samana vuonna myös ammattilentäjän lupakirjan. Hän toimi sitten ansiolentäjänä Lapin alueella Rovaniemen Ylikylä ja Olkkajärvi tukikohtinaan, koneena Lindtrömillä oli Veljekset Karhumäki Oy:ltä ostettu kaksipaikkainen Moth-kone. Lindström suoritti muun muassa henkilökuljetuksia, yleisölennätyksiä, kulonvalvontalentoja. Talvisodan puhkeamnen 1939 lopetti lentotoiminnan ja sotavuosina Lindström palveli pommikonelentäjänä.


title: Johan Lindström

text: Sotien jälkeen Veljekset Lindström aloitti ansiolennot uudelleen 1950 ulkomailta hankitulla nelipaikkaisella Fairchild-koneella. Tukikohtana oli aluksi Rovaniemi mutta pian Lindström siirtyi Ivalon lentokentälle. Hän lensi kullankaivajien huoltolentoja Lemmenjoen Jäkäläpäälle, taksilentoja Ivalon ja Rovaniemen välillä sekä tilauslentoja. Ivalon kentälle rakennettiin vaatimaton asemarakennus ja suojakatos koneelle. Erityisen merkittäviksi nousivat Lemmenjoen kullankaivuualueelle tehdyt huoltolennot joita varten raivattiin Jäkäläpään tunturille ja Martiniiskonpaloon lentokentät. Vilkkaimmillaan Lemmenjoen liikenne oli kesäkausina 1951 ja 1952. Lindström hankki myös lisää koneita niin että hänellä oli käytössään kolme Fairchild-pienkonetta ja yksi Avro Anson-liikennekone.


title: Johan Lindström

text: Johan Lindström kuoli tammikuun lopulla 1953 lento-onnettomuudessa. Hän oli tehnyt Kemijärven talvimarkkinoiden yhteydessä yleisölennätyksiä ja päivän päätteksi hän lähti tilauslennolle Halosenrannan kylään viemään sinne kolmea miestä. Hämärän vallitessa tehdyn laskeutumisen aikana kone osui puuhun ja syöksyi maahan jolloin Lindström ja yksi matkustaja saivat surmansa kahden matkustajan loukkaantuessa.


title: Vesa Toijonen

text: Vesa Toijonen (s. 1951) on suomalainen televisiotoimittaja ja dokumentaristi, joka on työskennellyt 1970-luvun puolestavälistä Yleisradiossa. Hän on erikoistunut ulkomaanreportaaseihin ja työskentelee Ulkolinja-ohjelman tuottajana.


title: Vesa Toijonen

text: Toijonen valmistui yhteiskuntatieteiden maisteriksi Tampereen yliopistosta. Hän aloitti uransa kotimaantoimittajana Ajankohtaisessa kakkosessa ja 1970-luvun puolivälin Tasavallassa tapahtuu -makasiiniohjelmassa talouden ja politiikan aiheilla. Hänen rohkea tyylinsä suututti joskus poliitikkoja, ja Toijonen siirtyi ulkomaantoimittajaksi. Vuosina 1987–1989 Toijonen oli Ylen kirjeenvaihtajana Madridissa.


title: Vesa Toijonen

text: Toijonen tuli tunnetuksi vuosien 1992–1995 raporteistaan Jugoslavian hajoamissodista, joista hänet palkittiin Kirkon viestintäpalkinnolla 1994. Sotien päätyttyä hän työskenteli vuoden verran Bosniassa Unescon media-asiantuntijana, ja hän on useasti palannut Balkanille tekemään seurantadokumentteja alueen kehityksestä.


title: Vesa Toijonen

text: Vuonna 2004 Vesa Toijonen ja muu työryhmä palkittiin Yleisradion Ulkolinja-ohjelmasarjasta tiedonjulkistamisen valtionpalkinnolla. Vuoden 2014 lokakuussa Toijosen ja Ari Lehikoisen dokumenttielokuva "Kasvot Syyrian sodalle" voitti Berliinin Prix Europa -televisiofestivaaleilla parhaan ajankohtaisdokumentin palkinnon. Saman vuoden joulukuussa Toijonen sai Journalistiliitolta joka neljäs vuosi jaettavan Sananvapauden kunniastipendin. Sen perusteluissa sanotaan Toijosen aina kamppailleen vapaan ja korkeatasoisen journalismin ja dokumenttituotannon puolesta. ”Hän on kansainvälisen tason dokumentaristi, alallaan harvoja Suomessa.” Perusteluissa mainittiin myös Toijosen koulutustehtävät entisen Jugoslavian alueella.


title: Petter Dass

text: Petter (Pettersen) Dass (s. noin 1647 Herøy (Nordland) – 17. elokuuta 1707 Alstahaug) oli norjalainen runoilija ja pappi. Uusi Petter Dassin museo avattiin Alstahaugin kunnassa vuonna 2007.


title: Nahed Hattar

text: Nahed Hattar, (1960 – 25. syyskuuta 2016) oli merkittävä jordanialainen kirjailija ja poliittinen aktivisti.


title: Nahed Hattar

text: Hattar oli kristittynä syntynyt ateisti ja islamin vastainen aktivisti. Hän tuki Syyrian presidentti Bashar al-Assadia. Hänet pidätettiin elokuussa 2016, kun hän oli levittänyt karikatyyrikuvaa, joka esitti kuollutta jihadistia Abu Salehia taivaassa tupakoimassa ja vuoteessa naisten kanssa ja pyytämässä Jumalaa tuomaan viiniä ja pähkinöitä.


title: Nahed Hattar

text: Aseistettu mies ampui Hattarin 25. syyskuuta 2016 lähellä oikeuspalatsia pääkaupungissa Ammanissa, missä hän oli menossa tuomioistuimeen sen jälkeen kun hän oli levittänyt piirrosta, jonka katsottiin loukkaavan islamia. Ampuja pidätettiin paikalla. Turvallisuuslähteen mukaan hän on 39-vuotias mies, joka toimii muslimisaarnaajana ammanilaisessa moskeijassa.


title: Røssvatnet

text: Røssvatnet () on Norjan toiseksi suurin järvi. Se sijaitsee Hattfjelldalin ja Hemnesin kuntien alueella, Nordlandin läänissä. Järven vesipinta-ala on 219 neliökilometriä. Røssvatnin alueella on asunut ihmisiä kivikaudesta asti.


title: Anton Fonsén

text: Anton Fonsén (s. 21. maaliskuuta 1995 Pori) on suomalainen jääkiekkopuolustaja, joka pelaa Suomi-sarjajoukkue Karhu HT:ssä.


title: Anton Fonsén

text: Fonsén on Porin Ässien kasvatti. Hän voitti kauden 2010–2011 päätteeksi C-nuorten SM-pronssia. Kauden 2011–2012 Fonsén pelasi pääosin Ässien B2-nuorten I-divisioonajoukkueessa, mutta hän vahvisti myös Kankaanpään Jääkarhuja saman ikäluokan SM-karsinnoissa, joissa Fonsén oli joukkueen paras pistemies ja maalintekijä tehoilla 6+3=9. Kaudella 2012–2013 hän toimi Ässien B-nuorten varakapteenina. Kauden 2013–2014 päätteeksi Fonsén voitti A-nuorten SM-pronssia. Hän debytoi kauden aikana myös miesten peleissä pelattuaan kolme ottelua lainalla II-divisioonajoukkue Karhu HT:ssä.


title: Anton Fonsén

text: Kaudella 2015–2016 Fonsén nousi Ässien A-nuorten varakapteeniksi. Hän oli seitsemällä osumallaan joukkueen eniten maaleja tehnyt puolustaja. Fonsén voitti myös Ässien sisäisen tehotilaston lukemalla +28. Hän debytoi kauden aikana myös seuran SM-liigajoukkueessa. Fonsén teki liigadebyyttinsä 15. joulukuuta 2015 Oulun Kärppiä vastaan. Hänet merkittiin Ässien seitsemänneksi puolustajaksi, eikä Fonsén saanut lopulta peliaikaa, kuten myöskään kaikissa kolmessa pelaamassaan liigaottelussa.


title: Anton Fonsén

text: Huhtikuussa 2016 Fonsén liittyi try-outille Ässien SM-liigajoukkueeseen tultuaan yli-ikäiseksi seuran A-nuorissa. Hän ei saanut kuitenkaan jatkosopimusta ja siirtyi elokuussa hakemaan pelipaikkaa puolestaan Mestis-joukkue Savonlinnan Pallokerhosta. Fonsén sai saman kuun lopulla joukkueeseen kauden 2016–2017 kattavan sopimuksen. Hän teki tulokaskautensa aikana 48 runkosarjaottelussa tehot 1+3=4 ja seitsemässä playoff-ottelussa yhden syöttöpisteen. Fonsén voitti kauden päätteeksi Mestiksen mestaruuden.


title: Anton Fonsén

text: Kaudeksi 2017–2018 Fonsén siirtyi vuoden mittaisella sopimuksella Suomi-sarjajoukkue Karhu HT:hen.


title: Sillä silmällä (suomalainen televisiosarja)

text: Sillä silmällä on vuosina 2005–2006 Nelonen-kanavalla esitetty suomalainen tositelevisiosarja. Ohjelmassa viisi homomiestä auttavat jokaisessa jaksossa yhtä heteromiestä löytämään oman tyylinsä.


text: Ohjelma perustu samannimiseen yhdysvaltalaiseen "Queer Eye for the Straight Guy" -formaattiin.


title: Ro-62 (1923)

text: Ro-62 (aiemmin "sukellusvene No. 73") oli keisarillisen Japanin laivaston vuonna 1924 valmistunut L-luokan sukellusvene.


title: Ro-62 (1923)

text: Alus tilattiin Mitsubishin Kōben telakalta osana vuoden 1923 hankintoja. Sen köli laskettiin 8. syyskuuta 1922 ja alus laskettiin vesille 19. syyskuuta 1923. Alus otettiin palvelukseen 24. heinäkuuta 1924 nimellä "sukellusvene No. 73".


title: Ro-62 (1923)

text: Alus nimettiin 1. marraskuuta 1924 "Ro-62":ksi. Alus poistettiin alusluettelosta 20. marraskuuta 1945 ja se romutettiin seuraavana vuonna.


title: Ro-63 (1924)

text: Ro-63 (aiemmin "sukellusvene No. 84") oli keisarillisen Japanin laivaston vuonna 1924 valmistunut L-luokan sukellusvene.


title: Ro-63 (1924)

text: Alus tilattiin Mitsubishin Kōben telakalta osana vuoden 1923 hankintoja. Sen köli laskettiin 2. huhtikuuta 1923 ja alus laskettiin vesille 24. tammikuuta 1924. Alus otettiin palvelukseen 20. joulukuuta nimellä "sukellusvene No. 84".


title: Ro-63 (1924)

text: Alus nimettiin 1. marraskuuta 1924 "Ro-63":ksi. Alus poistettiin alusluettelosta 20. marraskuuta 1945 ja se romutettiin seuraavana vuonna.


title: Ro-64 (1924)

text: Ro-64 oli keisarillisen Japanin laivaston vuonna 1925 valmistunut L-luokan sukellusvene.


title: Ro-64 (1924)

text: Alus tilattiin Mitsubishin Kōben telakalta osana vuoden 1923 hankintoja. Sen köli laskettiin 15. lokakuuta 1923 ja alus laskettiin vesille 19. elokuuta 1924. Alus otettiin palvelukseen 30. huhtikuuta 1925.


title: Ro-64 (1924)

text: Alus upposi 12. huhtikuuta 1945 osuttuaan miinaan Hiroshiman lahdella ja se poistettiin alusluettelosta 10. elokuuta.


title: Ro-65 (1925)

text: Ro-65 oli keisarillisen Japanin laivaston vuonna 1926 valmistunut L-luokan sukellusvene.


title: Ro-65 (1925)

text: Alus tilattiin Mitsubishin Kōben telakalta osana vuoden 1923 hankintoja. Sen köli laskettiin 15. marraskuuta 1924 ja alus laskettiin vesille 25. syyskuuta 1925. Alus otettiin palvelukseen 30. kesäkuuta 1926.


title: Ro-65 (1925)

text: Alus tuhoutui 4. marraskuuta 1942 onnettomuudessa Kiskalla ja se poistettiin alusluettelosta 1. elokuuta 1943.


title: Ro-66 (1926)

text: Ro-66 oli keisarillisen Japanin laivaston vuonna 1927 valmistunut L-luokan sukellusvene.


title: Ro-66 (1926)

text: Alus tilattiin Mitsubishin Kōben telakalta osana vuoden 1923 hankintoja. Sen köli laskettiin 1. joulukuuta 1925 ja alus laskettiin vesille 25. lokakuuta 1926. Alus otettiin palvelukseen 28. heinäkuuta 1927.


title: Ro-66 (1926)

text: Alus tuhoutui 17. joulukuuta 1941 kolaroituaan "Ro-62":n kanssa lähellä Wakea ja se poistettiin alusluettelosta 15. tammikuuta 1942.


title: Ro-67 (1926)

text: Ro-67 oli keisarillisen Japanin laivaston vuonna 1926 valmistunut L-luokan sukellusvene.


title: Ro-67 (1926)

text: Alus tilattiin Mitsubishin Kōben telakalta osana vuoden 1923 hankintoja. Sen köli laskettiin 5. maaliskuuta 1925 ja alus laskettiin vesille 18. maaliskuuta 1926. Alus otettiin palvelukseen 15. joulukuuta.


title: Ro-67 (1926)

text: Alus poistettiin alusluettelosta 20. heinäkuuta 1945 ja se romutettiin seuraavana vuonna.


title: Selvitys oikeuskanslerille

text: Selvitys oikeuskanslerille on Jouko Turkan romaani, joka ilmestyi Otavan kustantamana vuonna 1984.


title: Selvitys oikeuskanslerille

text: Kirjan takakannessa kerrotaan kirjan taustoista seuraavasti:Jouko Turkan, maamme kiistellyimmän ohjaajan ja varmasti Teatterikoulun historian pelätyimmän rehtorin käyttämät menetelmät aiheuttivat vuonna 1983 kantelun oikeuskanslerille, sillä seurauksella että oikeuskansleri lähetti Teatterikoululle kyselyn. Mihinkään oikeudellisiin seuraamuksiin kysely ei johtanut, mutta asia jäi Turkan mieleen.Romaanin ensimmäisille sivuille on liitetty kopiot alkuperäisestä kantelusta sekä oikeuskanslerin kyselystä. Tämän jälkeen alkaa varsinainen romaani, selvitys oikeuskanslerille, jonka Turkka aloittaa:Herra Oikeuskansleri, luulin että te ahdistitte minua lain tähden. Nyt näen että teitte sen elämän tähden. Kiitän kaikesta millä yrititte suojella minua itseltäni ja ympäristöäni minulta. Pyydän saada katua.Romaanin päähenkilöinä toimivat Turkka itse ja hänen läheisensä, mutta kirjassa fakta ja fiktio sekoittuvat vääjäämättä toisiinsa.


title: Ro-68 (1925)

text: Ro-68 oli keisarillisen Japanin laivaston vuonna 1925 valmistunut L-luokan sukellusvene.


title: Ro-68 (1925)

text: Alus tilattiin Mitsubishin Kōben telakalta osana vuoden 1923 hankintoja. Sen köli laskettiin 6. helmikuuta 1924 ja alus laskettiin vesille 23. helmikuuta 1925. Alus otettiin palvelukseen 29. lokoakuuta.


title: Ro-68 (1925)

text: Alus poistettiin alusluettelosta 30. marraskuuta 1945 ja se romutettiin seuraavana vuonna.


title: CD-7 (1944)

text: CD-7 oli keisarillisen Japanin laivaston C-tyypin saattaja toisessa maailmansodassa.


title: CD-7 (1944)

text: Alus tilattiin Nihon Kōkanin Tsurumin telakalta osana vuoden 1944 hankintoja. Sen köli laskettiin 23. lokakuuta 1943 ja alus laskettiin vesille 18. tammikuuta 1944. Alus otettiin palvelukseen 10. maaliskuuta.


title: CD-7 (1944)

text: Alus upposi 14. marraskuuta 1944 torpedoituna Luzonin edustalla ja se poistettiin alusluettelosta 10. tammikuuta 1945.


title: CD-13 (1944)

text: CD-13 oli keisarillisen Japanin laivaston C-tyypin saattaja toisessa maailmansodassa.


title: CD-13 (1944)

text: Alus tilattiin Nihon Kōkanin Tsurumin telakalta osana vuoden 1944 hankintoja. Sen köli laskettiin 18. marraskuuta 1943 ja alus laskettiin vesille 9. helmikuuta 1944. Alus otettiin palvelukseen 3. huhtikuuta.


title: CD-13 (1944)

text: Alus upposi 14. elokuuta 1945 torpedoituna lähellä Maizurua ja se poistettiin alusluettelosta 15. syyskuuta.


title: CD-15 (1944)

text: CD-15 oli keisarillisen Japanin laivaston C-tyypin saattaja toisessa maailmansodassa.


title: CD-15 (1944)

text: Alus tilattiin Nihon Kōkanin Tsurumin telakalta osana vuoden 1944 hankintoja. Sen köli laskettiin 18. marraskuuta 1943 ja alus laskettiin vesille 21. helmikuuta 1944. Alus otettiin palvelukseen 8. huhtikuuta.


title: CD-15 (1944)

text: Alus upposi 6. kesäkuuta 1944 torpedoituna Nishinotorishiman eteläpuolella ja se poistettiin alusluettelosta 10. toukokuuta 1945.


title: CD-17 (1944)

text: CD-17 oli keisarillisen Japanin laivaston C-tyypin saattaja toisessa maailmansodassa.


title: CD-17 (1944)

text: Alus tilattiin Nihon Kōkanin Tsurumin telakalta osana vuoden 1944 hankintoja. Sen köli laskettiin 15. joulukuuta 1943 ja alus laskettiin vesille 26. helmikuuta 1944. Alus otettiin palvelukseen 13. huhtikuuta.


title: CD-17 (1944)

text: Alus upposi 12. tammikuuta 1945 ilmahyökkäyksessä Ranskan Indokiinan rannikolla ja se poistettiin alusluettelosta 10. maaliskuuta.


title: CD-19 (1944)

text: CD-19 oli keisarillisen Japanin laivaston C-tyypin saattaja toisessa maailmansodassa.


title: CD-19 (1944)

text: Alus tilattiin Nihon Kōkanin Tsurumin telakalta osana vuoden 1944 hankintoja. Sen köli laskettiin 15. joulukuuta 1943 ja alus laskettiin vesille 28. helmikuuta 1944. Alus otettiin palvelukseen 28. huhtikuuta.


title: CD-19 (1944)


title: Tesomajärven koulu

text: Tesomajärven koulu oli Tampereen Tesomajärven kaupunginosassa sijaitseva 1.–6. vuosiluokkien koulu, joka oli osa Tesoman koulua. Itäpuolella koulun ja Tesomajärven välissä on urheilukenttä, joka on rakennettu koulun perustamisen yhteydessä, sekä puu- ja metallityöluokille pieni lisärakennus. Tesomajärven koulu lakkautettiin vuoden 2018 alussa ja oppilaat siirtyivät Tesoman koulun Tesoman koulutaloon Ristimäkeen.


title: Ranskan sveitsiläiskaarti

text: Ranskan sveitsiläiskaarti, täydeltä nimeltään Sveitsin ja Graubündenin kaartien rykmentti (), oli Sveitsin liittovaltion sotilaista muodostettu rykmentti Ranskan kuninkaan armeijakokoonpanossa Maison Militaire du Roi de Francessa. Se astui Ranskan kuninkaan palvelukseen 12. maaliskuuta 1616 ja poistui palveluksesta vuonna 1792.


title: Ranskan sveitsiläiskaarti

text: Vuosina 1815–1830 palveli kaksi Sveitsin rykmenttiä Ranskan kuninkaiden Ludvig XVIII:n ja Kaarle X:n Garde-royalessa. Termi palkkasoturi tästä kaartista on hieman harhaanjohtava, sillä näillä palveluilla Sveitsi sai liittolaisia puolelleen. Sveitsiläisillä palkkasotureilla oli tuolloin erinomainen maine hyvinä sotilaina.


title: Ranskan sveitsiläiskaarti

text: Ranskan kuningashuoneen palveluksessa toimineesta sveitsiläiskaartista käytetään samaa termiä (sveitsiläiskaarti) kuin Vatikaania puolustavasta sveitsiläiskaartista. Molempien sotilaskokoonpanojen palvelukseen kutsumisen taustalla oli tuon aikainen Sveitsin sotilaiden erinomainen maine voittamattomina sotilaina sekä Sveitsin tuon aikainen heikko taloudellinen tilanne, joka pakotti sveitsiläisiä miehiä lähtemään palkkasotilaiksi. Sopimusten osapuolet ja ehdot olivat kuitenkin toiset, eikä näitä rykmenttejä tule pitää yhtenä.


title: CD-9 (1944)

text: CD-9 oli keisarillisen Japanin laivaston C-tyypin saattaja toisessa maailmansodassa.


title: CD-9 (1944)

text: Alus tilattiin Mitsubishin Kōben telakalta osana vuoden 1944 hankintoja. Sen köli laskettiin 15. lokakuuta 1943 ja alus laskettiin vesille 15. tammikuuta 1944. Alus otettiin palvelukseen 10. maaliskuuta.


title: CD-9 (1944)

text: Alus upposi 14. helmikuusta 1945 torpedoituna Chejun länsipuolella ja se poistettiin alusluettelosta 10. huhtikuuta.


title: CD-11 (1944)

text: CD-11 oli keisarillisen Japanin laivaston C-tyypin saattaja toisessa maailmansodassa.


title: CD-11 (1944)

text: Alus tilattiin Mitsubishin Kōben telakalta osana vuoden 1944 hankintoja. Sen köli laskettiin 15. lokakuuta 1943 ja alus laskettiin vesille 15. tammikuuta 1944. Alus otettiin palvelukseen 15. maaliskuuta.


title: CD-11 (1944)

text: Alus upposi 10. marraskuusta 1944 ilmahyökkäyksessä Ormocinlahdella ja se poistettiin alusluettelosta 10. tammikuuta 1945.


title: Klorendiinianhydridi

text: Klorendiinianhydridi (CHClO) on kloorattuihin rengasrakenteisiin anhydrideihin kuuluva orgaaninen yhdiste. Yhdistettä voidaan käyttää polymeeriteollisuudessa palonsuoja-aineena.


title: Klorendiinianhydridi

text: Huoneenlämpötilassa klorendiinianhydridi on valkoista kiteistä ainetta. Yhdiste hydrolysoituu erityisesti emäksisten vesiliuosten vaikutuksesta klorendiinihapoksi. Klorendiinianhydridi liukenee muun muassa etanoliin. Klorendiinihappo ärsyttää silmiä, ihoa ja hengitysteitä ja sille altistuminen voi aiheuttaa allergisen reaktion. Yhdiste kuuluu niin sanottuihin reaktiivisiin palonsuoja-aineisiin.


title: Klorendiinianhydridi

text: Klorendiinianhydridiä valmistetaan heksakloorisyklopentadieenin ja maleiinianhydridin välisellä Diels–Alder-reaktiolla. Tuote voidaan puhdistaa hydrolysoimalla se klorendiinihapoksi ja tämän jälkeen eristää klorendiinihappo. Kuumennettaessa klorendiinihappoa se kondensoituu muodostaen jälleen klorendiinianhydridia.


title: Klorendiinianhydridi

text: Klorendiinihappoa käytetään polymeerien palonestoaineena. Erityisesti sitä käytetään tyydyttymättömien polyestereiden valmistuksessa yhdessä maleiinianhydridin ja polyolien kanssa. Lisäksi sitä käytetään myös alkydi- ja epoksihartsien palonsuoja-aineena. Klorendiinihappo parantaa myös polymeerien UV-säteily- ja korroosiokestävyyttä.


title: 10 cm/65 type 98

text: 10 cm/65 type 98 () oli keisarillisen Japanin laivaston kevyt laiva- ja rannikkotykki toisessa maailmansodassa. Tykkiä asennettiin lentotukialus "Taihōlle", kevyt risteilijä "Ōyodolle" sekä Akizuki-luokan hävittäjille. Vuodesta 1945 alkaen rannikkoasemat tulivat tärkeimmiksi sijoituskohteiksi. Japanilaiset pitivät tykkiä parhaana ilmatorjunta-aseenaan. Toisen maailmansodan jälkeen tykin käyttö jatkui kahdella hävittäjällä, jotka luovutettiin sotakorvauksina Neuvostoliitolle ja Kiinan tasavallalle.


title: 10 cm/65 type 98

text: Tykki asennettiin kaksiputkiseen torniin, jonka kokonaismassa oli 34 500 kg. Torni kääntyi 12-16 astetta sekunnissa ja aseiden korkeuskulman muutos 16 astetta sekunnissa. Torni oli sähköhydraylinen ja sitä voitiin tarvittaessa käyttää käsin.


title: 10 cm/65 type 98

text: Tykillä ammuttiin 13 kg:n HE-kranaatteja. Tykille oli valmistettu ainoastaan kärkisytytteisiä kranaatteja. Kranaatin maksimikantama oli 19 500 metriä ja 90 asteen kulmalla ammuttaessa 13 000 metriä. Tehokas ampumaetäisyys oli 14 000 metriä ja ilmamaaliin ammuttaessa 11 000 metriä.


Antonio B. Won Patin kansainvälinen lentoasema on Guamin pääkaupunki Hagåtñaa palveleva lentoasema. Vuonna 2014 sen kautta kulki noin 3,18 miljoonaa matkustajaa. Se on nimetty ensimmäisen guamilaisen edustajainhuoneen jäsenen Antonio Borja Won Patin mukaan.


title: Antonio B. Won Patin kansainvälinen lentoasema

text: Lentoasemalle lentävät säännöllisesti seuraavat lentoyhtiöt:


title: Ellie Kemper

text: Elizabeth Claire ”Ellie” Kemper (s. 2. toukokuuta 1980 Kansas City, Missouri) on yhdysvaltalainen näyttelijä, koomikko ja käsikirjoittaja. Hänet tunnetaan parhaiten Erin Hannonin roolista tv-sarjassa "Konttori" sekä nimiroolista Netflix-alkuperäissarjassa "Unbreakable Kimmy Schmidt". Hänellä on lisäksi ollut sivurooleja elokuvissa, kuten "Morsiusneidot" ja "21 Jump Street".


title: Ellie Kemper

text: Vuonna 2015 Kemper liittyi NBC-kanavan väliaikaiseksi juontajaksi aamuohjelmassa "The Today Show".


title: Ellie Kemper

text: Kemper syntyi Kansas Cityssä italialais-saksalaista sukujuurta olevan varakkaan nelilapsisen perheen toiseksi. Hänen nuorempi siskonsa Carrie Kemper on televisiokäsikirjoittaja. Kemperin vanhemmat ovat David Woods Kemper ja Dorothy Ann Jannarone. Perhe muutti St. Louisiin Kemperin ollessa viisivuotias. Hän opiskeli lukiossa esittäviä taiteita ja komiikkaa, ja yksi hänen opettajistaan oli näyttelijä Jon Hamm. Myöhemmin Kemper valmistui Princetonin yliopistosta nimityksellä Bachelor of Arts. Sen jälkeen hän kävi Oxfordin yliopistoa.


title: Ellie Kemper

text: Kemperin ura alkoi esiintymisistä sketsisarjoissa, mm. "Late Night with Conan O'Brienissa". Hän myös kirjoittaa artikkeleita lehteen nimeltä "The Onion". Roolin "Konttori" -sarjasta hän sai käytyään ensin koekuvauksessa "Puisto-osaston" rooliin. Tuottajat kutsuivat hänet uuteen koekuvaukseen "Konttorin" roolia varten, ja hänet valittiin esittämään Erin Hannonia. Kemper esiintyi osassa vuodesta 2009 alkaen. Vuonna 2010 hän oli mukana Sofia Coppolan elokuvassa "Somewhere".


title: Ellie Kemper

text: Kemper on ollut Emmy- sekä SAG-ehdokkaana roolistaan Netflixin sarjassa "Unbreakable Kimmy Schmidt".


title: Ellie Kemper

text: Kemper on naimisissa ja hänellä on elokuussa 2016 syntynyt poika.


title: DS 4

text: DS 4 on DS Automobilesin vuosina 2010–2018 valmistama alemman keskiluokan henkilöautomalli. Mallia myytiin vuoteen 2015 asti Citroënin merkin alla nimellä Citroën DS4, kunnes DS:stä tuli itsenäinen merkki. Mallista on myös katumaasturimaisempi DS 4 Crossback -versio.


title: DS 4

text: Vuoden 2011 Euro NCAP -kolaritestistä Citroën DS4 sai tulokseksi täydet viisi tähteä.


title: Yhteysupseeri

text: Yhteysupseeri on sotilastermi, joka tarkoittaa muuhun kuin upseerin omaan joukko-osastoon kuuluvan esikunnan tai muun johtoportaan osaan yhteyksiä hoitamaan lähetetty upseeri.


title: Yhteysupseeri

text: Esimerkiksi Jatkosodassa Suomella oli yhteysupseereja saksalaisissa joukko-osastoissa Lapissa koordinoimassa suomalaisten ja saksalaisten yhteistoimintaa.


title: DS 5

text: DS 5 on DS Automobilesin vuosina 2011–2018 valmistama ylemmän keskiluokan henkilöautomalli. Sitä myytiin vuoteen 2015 saakka Citroën-merkin alla, nimellä Citroën DS5, kunnes DS-merkistä tuli itsenäinen.


title: DS 5

text: Vuoden 2011 Euro NCAP -kolaritestistä Citroën DS5 sai tulokseksi täydet viisi tähteä.


title: DS 6

text: DS 6 on DS Automobilesin vuodesta 2014 lähtien Kiinan markkinoille valmistama ylellinen crossover-tyyppinen henkilöauto.


title: DS 6

text: DS 6WR -malli esiteltiin Pekingin autonäyttelyssä 20. huhtikuuta 2014 ("Auto China 2014").


title: Po pojas v nebe

text: Po pojas v nebe (По пояс в небе, Toisinaan taivaalla) on venäläisen rock-muusikko Nikolai Noskovin neljäs studioalbumi. Se julkaistiin 7. maaliskuuta 2006.


title: Seppo Kellomäki

text: Seppo Lauri Pellervo Kellomäki (s. 1944) on suomalainen metsänhoitaja ja metsätieteilijä. Hän oli Joensuun yliopiston metsänhoitotieteen professori vuodesta 1984 ja Suomen Akatemian tutkijaprofessori vuodesta 1989. Hänen tutkimuskohteitaan ovat olleet fotosynteesi ja metsän kasvu.


title: Ondrej Mikula

text: Ondrej Mikula (s. 3. heinäkuuta 1988 Bánovce nad Bebravou, Tšekkoslovakia) on slovakialainen jääkiekkoilija, joka pelaa kotimaassaan Extraliga-joukkue HK Dukla Trenčínissä. Hän on pelipaikaltaan vasen laitahyökkääjä.


title: Ondrej Mikula

text: Mikula on HK Dukla Trenčínin kasvatti. Hän oli kaudella 2005–2006 seuran B-nuorten paras maalintekijä 20 osumallaan Tomáš Vyletelkan kanssa. Mikula pelasi kauden aikana myös yhden ottelun ŠHK 37 Piešťanyn A-nuorissa. Kaudeksi 2006–2007 hän siirtyi Tšekkiin ja HC Vítkovicen A-nuoriin. Mikula debytoi kauden aikana myös seuran Extraliga-joukkueessa, jossa hän pelasi 18 runkosarjaottelua tehopistein 2+1=3. Mikula pelasi miesten pelejä myös kaksi ottelua sarjatasoa alempana 1. česká hokejová ligan HC Havířovissa.


title: Ondrej Mikula

text: Kaudella 2007–2008 Mikula pelasi Vítkovicen Extraliga-joukkueessa 12 runkosarjaottelua ilman tehopisteitä. Hän pelasi syyskaudella myös Slovakian Extraligaa kotimaansa alle 20-vuotiaiden maajoukkueen HK VSR SR 20 -ohjelman mukana. Kevätkautensa Mikula vietti lähinnä lainalla HC Porubassa edustaen sekä seuran 1. ligan joukkuetta että A-nuoria, joista jälkimmäisenä mainitun joukkueen sisäisen tehotilaston hän voitti lukemalla +13. Kaudella 2008–2009 Mikula pelasi Vítkovicessä kymmenen Extraliga-ottelua ilman tehopisteitä, mutta hän pelasi suurimman osan kaudestaan lainalla HC Poruban miesten joukkueessa.


title: Ondrej Mikula

text: Mikula palasi kaudeksi 2009–2010 kotimaahansa ja siirtyi HK 32 Liptovský Mikulášiin, jossa hänen ensimmäinen kokonainen Extraliga-kautensa toi 47 runkosarjaottelussa tehot 8+14=22. Joukkue putosi kauden päätteeksi 1. hokejová liga SR:ään, mutta Mikula siirtyi kaudeksi 2010–2011 jatkamaan Extraliga-uraansa MHC Martinin riveihin. Hänen osoitteensa vaihtui kauden aikana kuitenkin kolme kertaa; ensin Slovakian 1. ligan MHK Dolný Kubíniin ja sittemmin Tšekin 1. ligan SK Kadaňiin sekä sieltä Mikulan kasvattajaseuran HK Dukla Trenčínin Extraliga-joukkueeseen. Kaudella 2011–2012 hän jakoi Radoslav Tyborin kanssa joukkueen sisäisen maalipörssin kolmannen sijan 15 osumallaan ja sisäisen tehotilaston voiton lukemalla +9.


title: Ondrej Mikula

text: Kauden 2013–2014 Mikula aloitti Valko-Venäjän Ekstraligan H’K Šah’tsjor Salihorskissa, mutta hän palasi viiden runkosarja- ja kahden Valko-Venäjän cupin ottelun jälkeen kuitenkin Trenčíniin, jossa Mikula teki Extraligan yhden kauden piste-ennätyksensä tehoilla 21+17=38. Hän voitti joukkueen sisäisen piste-, maali- ja syöttöpörssin. Mikula jakoi koko liigan maalipörssin yhdeksännen sijan neljän muun pelaajan kanssa. Hän voitti myös Trenčínin sisäisen tehotilaston lukemalla +11. Kesäkuussa 2014 Mikula teki vuoden mittaisen jatkosopimuksen joukkueen kanssa.


title: Ondrej Mikula

text: Kaudella 2014–2015 Mikula oli tehoilla 19+15=34 Trenčínin paras maalintekijä Tibor Melichárekin kanssa ja hän sijoittui sisäisessä pistepörssissä kolmanneksi. Kaudeksi 2015–2016 Mikula siirtyi Kazakstanin mestaruussarjan Irtyš Pavlodariin, josta hän palasi jo syyskuussa 2015 kotimaahansa ja siirtyi loppukauden sopimuksella HC Banská Bystrican joukkueeseen. Mikula ei kuitenkaan vastannut joukkueessa häneen kohdistuneisiin odotuksiin ja hän siirtyi joulukuussa jatkamaan Extraliga-uraansa ŠHK 37 Piešťanyn riveihin. Helmikuussa 2016 Mikula siirtyi jo kauden kolmanteen Extraliga-seuraansa ja neljänteen joukkueeseensa, HK Popradiin.


title: Ondrej Mikula

text: Mikula siirtyi kaudeksi 2016–2017 vuoden mittaisella sopimuksella Mestis-joukkue Kokkolan Hermekseen. Hän aloitti kautensa vahvasti, mutta syyskauden edetessä Mikulan tehokkuus kärsi ja hänen roolinsa pieneni. Lopulta hänen sopimuksensa purettiin marraskuussa 2016. Samassa kuussa Mikula siirtyi loppukauden kattavalla sopimuksella sarjatasoa alemmas Suomi-sarjajoukkue Imatran Ketterään. Hän oli joukkueen toiseksi paras maalintekijä ja kolmanneksi paras pistemies tehoilla 23+16=39. Mikula jakoi koko sarjan maalipörssin kuudennen sijan Huntersin Tomi Roukalan kanssa. Hän voitti kauden päätteeksi Suomi-sarjan mestaruuden.


title: Ondrej Mikula

text: Kaudeksi 2017–2018 Mikula palasi vuoden mittaisella sopimuksella kasvattajaseuraansa HK Dukla Trenčíniin.


title: Ondrej Mikula

text: Mikula pelasi alle 20-vuotiaiden MM-kilpailuissa vuonna 2007, jolloin hänet palkittiin Slovakian yhtenä kolmesta parhaasta pelaajasta. Mikula pelasi myös alle 18-vuotiaiden MM-kilpailuissa vuonna 2006.


title: DS 5LS

text: DS 5LS on ranskalaisen DS Automobilesin vuodesta 2014 lähtien valmistama ylemmän keskiluokan henkilöautomalli, joka on hatchback-korisen DS 4S:n sedan-versio. DS 5LS:ää ei myydä Euroopassa.


title: DS 5LS

text: Auton muotoilu perustuu Citroën DS Numéro 9- ja DS Wild Rubis -konseptiautoihin.


title: DS 5LS

text: DS Automobiles kertoi 19. joulukuuta 2013 Louvren alla sijaitsevassa Carrousel du Louvre -kauppakeskuksessa, että se tuo Kiinan markkinoille uuden sedan-mallin DS 5 -autosta keväällä 2014.


title: Jääkiekon maailmancup 2020

text: Jääkiekon maailmancup 2020 (engl. World Cup of Hockey 2020) on IIHF:n, NHL:n ja NHLPA:n järjestämä jääkiekkoturnaus ja se järjestetään vuonna 2020.


title: Maakuntavaalit 2019

text: Maakuntavaalien 2019 on tarkoitus olla Manner-Suomen ensimmäiset aluevaalit. Ne on määrä järjestää vuonna 2019 Suomen kaikissa maakunnissa lukuun ottamatta Ahvenanmaata, jossa valitaan edustajat maakuntapäiville neljän vuoden välein.


title: Maakuntavaalit 2019

text: Ensimmäiset maakuntavaalit kaavailtiin alun perin järjestettäviksi vuoden 2017 huhtikuussa, mikä oli yksi syy kuntavaalien siirtämiselle lokakuulta 2016 niin ikään huhtikuulle 2017, jotta vaalit olisi mahdollista toimittaa samanaikaisesti. Toisena vaihtoehtona maakuntavaalien järjestämiselle pidettiin ennakkoarvioissa vuoden 2017 lokakuuta, mutta kumpikaan ajankohta ei lopulta toteutunut. Kuntavaalit sen sijaan toimitettiin aiotusti huhtikuussa 2017.


title: Maakuntavaalit 2019

text: Tämän jälkeen maakuntavaalit piti järjestää poikkeuksellisesti presidentinvaalin 2018 ensimmäisen kierroksen yhteydessä sunnuntaina 28. tammikuuta tai saman vuoden huhtikuussa, mutta sote-uudistuksen viivästymisen takia vaalipäivä päätettiin siirtää edelleen lokakuulle 2018. Sittemmin maakuntavaalien ilmoitettiin siirtyvän edelleen keväälle 2019, jolloin Suomessa toimitetaan myös seuraavat säännönmukaiset eduskuntavaalit ja europarlamenttivaalit. Seuraavista maakuntavaaleista alkaen vaalit on tarkoitus järjestää yhdessä kuntavaalien kanssa joka neljäs vuosi huhtikuussa.


title: Maakuntavaalit 2019

text: Vaalien järjestämistä ja niihin valmistautumista on vaikeuttanut se, että maakuntalaki ei ollut valmiina kesällä 2018. Myöskään vaalilakia ei oltu vielä muutettu. Tavoitteena oli, että sote- ja maakuntalait olisi hyväksytty eduskunnassa alkukesästä 2018. Heinäkuun alun ilmoitettiin olevan ehdoton takaraja kyseisen lakipaketin hyväksymiselle eduskunnassa, jotta maakuntavaalit olisi ehditty pitää suunnitelman mukaisesti lokakuussa 2018. Tämä aikataulu osoittautui sittemmin mahdottomaksi erityisesti siksi, että maakuntien perustaminen on sidottu sote-uudistuksen valinnanvapauslain hyväksymiseen.


title: Maakuntavaalit 2019

text: Kesäkuussa 2018 pääministeri Sipilä arvioi, että maakuntavaalit järjestettäisiin toukokuussa 2019. 17. elokuuta 2018 ilmestyneet hallituksen vastineen mukaan maakuntavaalit järjestetään sunnuntaina 26. toukokuuta 2019, samanaikaisesti vuoden 2019 europarlamenttivaalien kanssa. Kuitenkin marraskuussa 2018 arvioitiin, että maakuntavaalit siirtyvät toukokuusta syksyyn 2019, todennäköisesti syys-lokakuulle, kuten jo 2018 oli määrä tehdä ennen valiokuntakäsittelyjen lykkääntymisen varmistumista.


title: Maakuntavaalit 2019

text: Ensimmäisten maakuntavaltuutettujen toimikauden on määrä alkaa 1. tammikuuta 2020 ja päättyä 31.5.2021 samaan aikaan, jolloin myös kuntavaaleissa 2017 valittujen kunnanvaltuutettujen toimikausi loppuu. Kesäkuusta 2021 alkaen maakuntavaltuustojen toimikausien on määrä olla tasan neljä vuotta kunnanvaltuustojen tapaan.


title: Dominion of Misery

text: Dominion of Misery on death metal -yhtye Omnihilityn kolmas studioalbumi. Se julkaistiin 26. helmikuuta 2016 levymerkillä Unique Leader Records.


title: Maakuntavaalit

text: Maakuntavaalit ovat vaalit, joissa valitaan maakuntien valtuustoihin valtuutetut ja varavaltuutetut. Maakunta on uusi vielä valmisteilla oleva hallintoporras ja ensimmäiset maakuntavaalit järjestetään mahdollisesti vuonna 2018. Ahvenanmaalla valitaan edustajat maakuntapäiville neljän vuoden välein.


title: Maakuntavaalit

text: Suomessa maakuntavaaleista on määrä säätää maakuntalaissa ja vaalilaissa sekä Ahvenanmaata koskien sen omassa lainsäädännössä. Maakuntavaltuustot päättävät maakunnan toiminnasta, taloudesta ja hallinnosta. Päätöksenteosta säädettäisiin maakuntalaissa, jota valmistelee valtiovarainministeriö. Lainvalmistelua tehdään sote-uudistuksen projektiryhmässä ja maakuntalain valmisteluryhmässä.


title: Maakuntavaalit

text: Maakuntavaltuustosta järjestettiin kokeilu Kainuussa vuosina 2004–2012.


title: Seppo Keränen

text: Seppo Keränen (s. 1947) on suomalainen luontokuvaaja. Hän on kuvannut luontoa hyvin laaja-alaisesti.


title: Whangarei

text: Whangarei (maoriksi "Whangarei-terenga-paraoa") on Uuden-Seelannin Pohjoissaarella sijaitseva, maan pohjoisin varsinainen kaupunki. Se toimii Northland-nimisen hallinnollisen alueen pääkaupunkina. Kaupungin väkiluku on (vuonna ).


title: Whangarei

text: Whangarei sijaitsee Northlandin hallinnollisella alueella Whangarein piirikunnassa.


title: Whangarei

text: Legendan mukaan nykyisen kaupungin alueen näki ensimmäisenä polynesialainen tutkimusmatkailija Kupe matkallaan takaisin Hawaikiin löydettyään Uuden-Seelannin. Suullisen perimätiedon mukaan alue asutettiin noin 1000-luvulla maorien toimesta. Arkeologisia löydöksiä alueen asutuksista on noin 1200-luvulta lähtien.


title: Risto Keskinen

text: Risto Pellervo Keskinen (4. marraskuuta 1924 Petäjävesi – 23. toukokuuta 2014 Tampere) on suomalainen tekniikantutkija. Hän on ollut Tampereen teknillisen korkeakoulun koneenrakennusopin (hydrauliset koneet) professori 1969–1987.


title: Α-Metyylifentanyyli

text: α-Metyylifentanyyli (tai "alfa"-metyylifentanyyli) on analgeettinen opioidi ja fentanyylin muunnos.


title: Α-Metyylifentanyyli

text: α-Metyylifentanyylin kehitti Janssen Pharmaceutica -lääkeyhtiö 1960-luvulla. Vuonna 1976 kemikaalia alkoi esiintyä huumausainemarkkinoilla katunimellä "China White", ja sen käyttö alkoi johtaa kuolemantapauksiin.


title: Α-Metyylifentanyyli

text: α-Metyylifentanyyli aiheuttaa samankaltaisia vaikutuksia fentanyylin kanssa. Vaikka α-metyylifentanyyli onkin erittäin voimakas opioidi, se on massayksikköä kohti miedompaa kuin fentanyyli. Sen vaikutusaika on myös huomattavan lyhyt.


title: Olavi Keskumäki

text: Olavi Mikael Keskumäki (s. 1928) on suomalainen taloustieteilijä. Hän on ollut Tampereen yliopiston kansantaloustieteen vt. professori 1969–1975 ja kansantaloustieteen (julkistalous) professori 1976–1992. Hänen tutkimuskohteitaan ovat olleet julkinen sektori, eläkkeet ja työkyvyttömyys.


title: Honda (Kolumbia)

text: Honda on Kolumbian kunta, joka sijaitsee Toliman departementissa Magdalena-joen varrella, Andeilla. Etäisyys Ibaguéen on 92 kilometriä. Bogotá sijaitsee 142 kilometrin päässä. Honda rajoittuu Caldasin ja Cundinamarcan departementteihin. Lähellä sijaitsevia kuntia ovat Armero ja Mariquita. Hondan nimi viittaa alueella asuneeseen ondaima-kansaan. Hondan kuntaa ei varsinaisesti perustettu. Sen löysi espanjalainen tutkimusmatkailija ja konkistadori Gonzalo Jiménez de Quesada vuonna 1539. Sijaintinsa vuoksi se toimi Mariquitan provinssin pääkaupunkina. Magdalena-joen läheisyyden vuoksi Honda on ollut strategisesti tärkeä niin kolonialismin, itsenäisyyden kuin sisällissotienkin aikoina. Liberaalit valtasivat Hondan usein tuhannen päivän sodan aikana.


title: Honda (Kolumbia)

text: Hondan turvallisuustilanne on parantunut merkittävästi. Hondassa on kuitenkin ollut merkittäviä sosiaalisia ongelmia julkisten varojen puutteen vuoksi. Lapsikuolleisuusluvut ovat olleet korkeita. Vuosien 2000-2010 aikana Hondassa laskettiin olleen yli 400 tapausta, joissa asukkaat oli häädetty mailtaan. Äärioikeistolainen liike AUC piti valtaa alueella 2000-luvun alussa.


title: Honda (Kolumbia)

text: Monista muista Toliman kunnista poiketen, maanviljely ei kuulu Hondan pääelinkeinoihin. Hondan talous nojaa turismiin, kalastukseen ja karjanhoitoon. Urbanisaatio on pitkälle kehittynyttä.


title: Honda (Kolumbia)

text: Hondan ilmasto on trooppinen. Keskimääräinen lämpötila on 27,5 astetta. Vuosittainen sademäärä on parhaimmillaan noin 1 608 millimetriä. Kuivuus on koetellut Hondaa viime aikoina.


title: Honda (Kolumbia)

text: Vuoden 2005 väestölaskennan mukaan Hondassa asui 27 310 asukasta. Enemmistö asukkaista on naisia. Hondan väestön valtaosa koostuu alle 40-vuotiaista. Afrokolumbialaiset ja alkuperäiskansoihin kuuluvat muodostavat alle 2 % kunnan väestöstä.


title: Honda (Kolumbia)

text: Hondassa on paljon kolonialistista arkkitehtuuria ja historiallisia katuja. Hondaa kutsutaan myös ”siltojen kaupungiksi” (Ciudad de los Puentes”). Hondan ja Etelä-Amerikan vanhin silta (Puente Navarro) on yli 100 vuotta vanha. Siellä sijaitsee myös useita museoita.


title: Honda (Kolumbia)

text: Hondan erikoisuuksiin kuuluu muun muassa banaanin lehtiin kääritty ja Toliman tapaan maissijauhoista valmistettu tamal ja sancocho-keitto.


title: Honda (Kolumbia)

text: Hondassa ovat syntyneet esimerkiksi presidenttinä vaikuttanut liberaalitaustainen Alfonso López Pumarejo ja kirjailija José María Samper.


title: DS 4S

text: DS 4S on DS Automobilesin vuodesta 2015 lähtien valmistama alemman keskiluokan automalli. Sen sedan-korinen rinnakkaismalli on DS 5LS.


title: Lauri Ilmari Itkonen

text: Lauri Ilmari Itkonen (29. elokuuta 1888 Sotkamo – 21. joulukuuta 1972) oli varatuomari, saamelaiskulttuurin tutkija ja Enontekiön nimismies. Hän löysi Inarin Juutuansuun kivikautiset kotapaikat.


title: Lauri Ilmari Itkonen

text: Lauri Ilmari Itkonen kuului Itkosten tiedesukuun. Hänen isänsä oli Inarin kirkkoherra Lauri Arvid Itkonen ja hänen nuorempia veljiään saamen kielen tutkija T. I. Itkonen, Inarin kirkkoherra ja Saamelaisten kristillisen kansanopiston rehtori Tuomo Itkonen sekä akateemikko Erkki Itkonen.


title: Palestina (Huila)

text: Palestina on Kolumbian kunta, joka sijaitsee Huilan departementissa, Andeilla. Lähellä sijaitsevia kuntia ovat Pitalito ja Acevedo. Palestina rajoittuu Caucan departementtiin etelään päin mentäessä. Neivaan on matkaa 205 kilometriä. Palestina on Huilan nuorin kunta. Sen perusti presbyteeri Camilo Trujillo Silva vuonna 1937. Palestinan nimi oli ennen ”Agua Azul”. Kunnan nykyinen nimi on saanut inspiraationsa Raamatusta. Palestina kuului jonkin aikaa Pipaliton kuntaan, minkä jälkeen siitä tuli itsenäinen kunta 1980-luvulla. Palestinassa asuu 11 565 ihmistä, joista enemmistö on alle 40-vuotiaita. Valtaosa Palestinan asukkaista on miespuolisia.


title: Palestina (Huila)

text: Palestinan pääelinkeinoja ovat maa- ja karjatalous. Alueella viljellään ja kasvatetaan muun muassa kahvia, sokeriruokoa, granadillaa, luloa, pitaijaa, puutomaattia ja marjoja. Kalanviljelyä harjoitetaan jonkin verran. Turismi (erityisesti ekoturismi) on myös tärkeä elinkeino.


title: Palestina (Huila)

text: Keskilämpötila on 19 astetta. Vuosittainen sademäärä on keskimäärin 1 922 millimetriä.


title: Palestina (Huila)

text: Palestinassa on paljon ekoturismia alueen luontokohteiden vuoksi.  Alueella sijaitsee Parque Nacional Natural Cueva de los Guáchoros -niminen kansallispuisto, josta tuli Kolumbian ensimmäinen kansallispuisto vuonna 1960. Siellä pesii esimerkiksi rasvakehrääjiä.


title: Moisio (muinaissuomalainen suurtila)

text: Moisio on muinaissuomalainen suurtila, jollaisia oli Suomessa ainakin rautakaudella niin sanottuna ristiretkiaikana.


title: Moisio (muinaissuomalainen suurtila)

text: Moisioita tunnetaan erityisesti Varsinais-Suomesta. Nousiaisten Moisio on toistaiseksi ainoa kohde, josta on tehty rikkaita arkeologisia löytöjä.


title: Moisio (muinaissuomalainen suurtila)

text: Moisio-nimisillä paikoilla on usein myös yhteys keskiaikaisten kirkkojen paikkoihin. Ainakin Mynämäellä, Nousiaisissa, Paimiossa ja Lohjalla kirkko on rakennettu pitäjän ainoan Moisio-nimisen talon maalle. Tästä on päätelty, että lounaisrannikon kirkonpaikat olivat saaneet alkunsa näille ristiretkiaikaisille suurtiloille perustetuista saarnahuoneista.


title: Moisio (muinaissuomalainen suurtila)

text: Ruotsin vallan voimistuessa 1200-luvun lopulla ja 1300-luvulla Moisiot ovat joutuneet kruunun tai kirkon omistukseen. Tämän on nähty olleen osoitus vallanvaihdosta yhteiskunnassa. Tällaisia kruunun tai kirkon omistamia taloja on ollut Liedossa, Piikkiössä, Uskelassa, Nousiaisissa ja Mynämäellä. Vallanvaihdon seurauksena tuskin kukaan suomalaisista suurtalonpojista pääsi nousemaan myöhemmin uuden Ruotsin vallan aatelissäätyyn. Tästä huolimatta 1300-luvulla "Hyvälempi"- ja "Mielivalta"-nimiset henkilöt esiintyvät aatelisvaltakirjoissa, mutta suomalaiset nimet katoavat myöhemmin.


title: Moisio (muinaissuomalainen suurtila)

text: Keskiajalla Moisio-nimellä tunnetut suurtilat eivät enää monissa tapauksissa koostuneet laajoista tiluksista tai kartanolääneistä, vaan ne olivat vauraita vertaistensa joukossa. Moisioiden isännät eivät pystyneet välttämättä tarjoamaan varustettua ratsua kuninkaan palvelukseen, ja täten he eivät voineet nousta Ruotsin vallan aikana Alsnön säännön mukaisesti vapaasäätyyn.


title: Moisio (muinaissuomalainen suurtila)

text: Suomen sanalla "moisio" on etymologinen vastine viron sanaan "mõis" (paikannimissä myös genetiivimuodossa "mõisa"). Myös virossa moisioita lienee ollut jo esihistoriallisella ajalla, mutta sana viittaa nykyään pääasiassa aateliskauden baltiansaksalaisiin kartanoihin. Sanalla Moisio on etymologiset vastineet myös liivin, vatjan ja inkeroisen kielissä. Lisäksi sana on virosta lainattu lätin kieleen ("muiža" ’kartano’) ja joidenkin arveluiden mukaan venäjään ("мы́за").


title: Martti Hosia

text: Martti Hosia (s. 1948) on suomalainen toimittaja, joka työskenteli pitkään Yleisradion Venäjän asioihin erikoistuneena ulkomaantoimittajana. Hän toimi Ylen kirjeenvaihtajana Moskovassa kolmeen otteeseen: 1986–1990, 1994–1998 ja 2001–. Vuonna 2003 hän sai Vuoden journalisti -palkinnon kiihkottomasta mutta kriittisestä Venäjä-raportoinnistaan. Erityisesti palkintoraati arvosti Hosian raportointia Tšetšenian sodasta.


title: Martti Hosia

text: Vuonna 2002 Suomi–Venäjä-seura palkitsi Martti Hosian ensimmäistä kertaa jaetulla Harashoo-palkinnolla. Se myönnetään toiminnasta, joka positiivisessa mielessä liittyy Venäjään ja venäläisyyteen tai edistää Suomen ja Venäjän välistä yhteistyötä tai Venäjä-tietouden leviämistä Suomessa. Palkintoperusteluissa lueteltiin Martti Hosian toimittajantyön tunnusmerkeiksi perehtyneisyys, monipuolisuus ja aina asiallisuus. ”Olipa välitettävänä ’hyviä tai huonoja uutisia’, voi suomalainen katsoja luottaa Hosian juurevaan raportointiin ja Venäjän tuntemukseen. Lisäksi hänen kymmenet reportaasinsa ovat kiinnostavalla tavalla avanneet venäläistä arkipäivää meille katsojille.” Palkintoperusteluissa kiitettiin lisäksi Hosian raportteja Venäjän suomalais-ugrilaisten kansojen elinoloista.


title: Martti Hosia

text: Martti Hosian vanhemmat olivat talousneuvos Leo Hosia ja kunnallisneuvos, kansanedustaja Armi Hosia.


title: New Golgotha Rising

text: New Golgotha Rising on suomalaisen black metal -yhtye Clandestine Blazen kahdeksas studioalbumi. Se julkaistiin 2. huhtikuuta 2015 levymerkillä Northern Heritage. Vinyylipainos julkaistiin 3. kesäkuuta 2015.


title: Baveno

text:
Baveno on kunta Pohjois-Italiassa Verbano-Cusio-Ossolan maakunnassa Piemonten alueella.
Bavenon naapurikunnat ovat Gravellona Toce, Stresa ja Verbania.


title: Furanyylifentanyyli

text: Furanyylifentanyyli (Fu-F) on analgeettinen opioidi ja fentanyylin johdos, sitä on myyty muuntohuumeena. Kemikaali on suunnilleen viisi kertaa fentanyyliä miedompi vaikutuksiltaan.


title: Furanyylifentanyyli

text: Fentanyylijohdannaisten sivuvaikutukset ovat osapuilleen itse fentanyylin kaltaisia, kuten esimerkiksi kutina, pahoinvointi ja mahdollisesti hengenvaarallinen hengityslama.


title: Furanyylifentanyyli

text: Furanyylifentanyyli on aiheuttanut jopa satoja kuolemantapauksia ympäri Euroopan ja entisissä Neuvostoliittoon kuuluneissa valtioissa. Se on myös aiheuttanut kuolemantapauksia Virossa 2000-luvun alussa, ja siitä on myös kehitetty uusia variaatioita joita on myös alkanut esiintyä huumausainemarkkinoilla.


title: Furanyylifentanyyli

text: Hengenvaarallisia vastareaktioita kemikaalin käytöstä on esiintynyt Ruotsissa. Se on aiheuttanut ainakin seitsemän kuolemantapausta Cook Countyssä, Illinoisissa.


title: Furanyylifentanyyli

text: Furanyylifentanyyli on luokiteltu laittomaksi aineeksi Ruotsissa tammikuussa 2016.


title: Furanyylifentanyyli

text: DEA:n mukaan fentanyyliä ja sen johdoksia on massatuotettu Kiinassa salaisissa laboratorioissa, joista niitä on salakuljetettu Yhdysvaltoihin perinteisten Meksikossa sijaitsevien reittien kautta. Kiinalaiset kemistit ovat kehittäneet fentanyylistä uusia variaatioita kiertääkseen Yhdysvaltojen huumausainelakia, ja näin kehittäneet uusia muuntohuumeita jotka eivät ole Yhdysvalloissa laittomia, mutta muistuttavat vaikutuksiltaan fentanyyliä.


title: Catalogue raisonné

text: Catalogue raisonné on on kattava, selityksin varustettu, taiteilijan kaikki tunnetut tunnetut teokset sisältävä luettelo. Luettelo voi sisältää teokset joko tietyllä tai kaikilla tekotavoilla tehtynä.


title: Catalogue raisonné

text: Catalogue raisonnét ovat tieteellisiä kokoomateoksia taiteilijan teoskannasta. Ne ovat tärkeitä apuvälineitä taideteoksen tutkimuksessa ja attribuoinnissa.


title: Catalogue raisonné

text: Catalogue raisonnéssa voi olla joitakin tai kaikki seuraavista:


title: Reijo Lindroos (toimittaja)

text: Reijo Veikko Johannes Lindroos (s. 12. elokuuta 1951 Helsinki) on suomalainen toimittaja, joka työskenteli pitkään Yleisradion ulkomaantoimittajana. Hän toimi Ylen Afrikan-kirjeenvaihtajana vuosina 1989–1992 asemapaikkanaan Nairobi. Vuosina 1997–2002 hän oli Ylen pääkirjeenvaihtajana Washingtonissa Yhdysvalloissa. Hän on toiminut myös Ylen TV-uutisten ulkomaantoimituksen päällikkönä ja viimeksi erikoistoimittajana. Hän jäi eläkkeelle syksyllä 2016.


title: Reijo Lindroos (toimittaja)

text: Lindroos raportoi kirjeenvaihtajana muun muassa Nelson Mandelan vapautumisesta ja Etelä-Afrikan apartheidin purkamisesta, Yhdysvaltojen vuoden 2000 presidentinvaaleista ja syyskuun 11. päivän terroriteoista 2001. Lomaltaan Sri Lankassa joulukuussa 2004 Lindroos joutui raportoimaan Intian valtameren tsunamista.


title: Ro4-1539

text: Ro4-1539 (furetyylinorlevorfanoli) on analgeettinen opioidi joka kuuluu morfinaaneihin. Kemikaalin kehitti Hoffmann–La Roche 1950-luvulla. Se toimii voimakkaana myy-reseptorin agonistina, ja eläinkokeissa sen huomattiin olevan noin 30-60 kertaa vahvempi kuin sille sukua oleva levorfanoli.


title: Ro4-1539

text: Ro4-1539:a ei ole koskaan kaupallistettu, sitä ei ole markkinoitu lääkeaineena, vaan sitä on käytetty ainoastaan laboratorio-olosuhteissa ja eläinkokeissa.


title: Ro4-1539

text: Eläinkokeista päätellen sen arvellaan vaikuttavan ihmisiin samalla tavoin kuin muut voimakkaat opioidireseptoriagonistit, ja sen vaikutuksen arvellaan olevan analgesia, sedaatio, euforia, ummetus, kutina, takyfylaksia ja hengityslama, joka voi olla hengenvaarallista.


title: Ksorfanoli

text: Ksorfanoli (koodinimet TR-5379 tai TR-5379M, tunnetaan myös nimellä ksorfanolimesylaatti) on analgeettinen opioidi joka kuuluu morfinaaneihin, mutta sitä ei ole koskaan myyty lääkekäyttöön tai kaupallistettu.


title: Ksorfanoli

text: Se on opioidreseptoreiden sekä antagonisti että agonisti.


title: Ksorfanoli

text: Ksorfanoli aiheuttaa voimakkaan analgesian ja alun perin sen pääteltiin olevan niin sanotusti ei-väärinkäytettävä kemikaali. Eläinkokeissa sen huomattiin aiheuttavan vain suhteellisen vähäisiä sivuvaikutuksia, ainoastaan sedaatiota ja pahoinvointia, joskin se voi aiheuttaa lihaskramppeja suuremmilla annoksilla.


title: Finnchat

text: Finnchat Oy on Jyväskylästä lähtöisin oleva yritys, joka tarjoaa asiakkailleen chat-palveluita, joihin kuuluu asiakaspalvelu, chatissa tarvittavat ohjelmistot sekä chat-palvelun optimoinnin. Sen asiakkaina on erityisesti verkkokauppaa tekevät yritykset, jotka haluavat asiakaspalvelijoita palvelemaan asiakkaita henkilökohtaisesti verkkokauppasivun alakulmassa olevassa chatissa. Chatteja käytetään myös muilla verkkosivustoilla.


title: Finnchat

text: Finnchat tarjoaa asiakkailleen sekä chat-asiakaspalvelijoita että chat-palvelun teknologisen ratkaisun, jonka voi ostaa myös ilman asiakaspalvelijoita. Chat-asiakaspalvelijat tuntevat asiakkaan verkkokaupan tuotteet ja osaavat siksi auttaa asiakasta ostamisessa kartoittamalla tarpeita, etsimällä asiakkaalle sopivia tuotteita ja lisävarusteita ja vastaamalla asiakkaiden kysymyksiin. Asiakaspalvelijana toimiva kosmetologi saattaa esimerkiksi tuoksutella hajuvettä, jos asiakas pyytää siitä arvostelua. Esimerkiksi Hong Kongin kalastusverkkokaupassa toimii asiakaspalvelija, joka kalastaa itse yli 150 vuorokautta vuodessa ja Mustan Pörssin verkkokaupassa oli kodin elektroniikkaan ja tietotekniikkaan erikoistunut tiimi.


title: Finnchat

text: Finnchat tekee yhteistyötä chatti-alustoja tarjoavien yritysten kanssa. Zef:n, nykyään Elisa Chatin, ja Giosgin tarjoamista teknologioista valitaan asiakkaan tarpeisiin parhaiten sopiva. Niiden päälle lisätään Finnchatin luoma analytiikkateknologia, joka mahdollistaa ennaltamääritellyt keskustelunavaukset niille verkkokävijöille, jotka todennäköisimmin niistä hyötyvät.


title: Finnchat

text: Myyjälle näytetään esimerkiksi asiakkaan IP-osoite, sijainti sekä kuinka kauan asiakas on milläkin verkkokaupan sivulla viipynyt. Kun asiakas kysyy jostakin tietystä tuotteesta, myyjä näkee millä sivulla hän on, ja tietää heti, mistä tuotteesta on kyse. Palveluissa jatkuvasti häiriköivät joutuvat määräajaksi mustalle listalle, joka estää uudet keskustelut asiakaspalvelijoiden kanssa. Palvelun tarjoaman analytiikan avulla myös Finnchatin asiakkaat näkevät myyjien vaikutuksen myyntiin ja asiakastyytyväisyyteen numeerisesti analysoituna.


title: Finnchat

text: Finnchatin asiakkaita ovat (tai ovat olleet) esimerkiksi Hong Kong, Kesko, Ruka, Sotka, S-ryhmä, Vantaan Energia ja Vattenfall.


title: Finnchat

text: Vuoteen 2015 mennessä Finnchat oli saanut julkista rahoitusta Ely-keskukselta, Finnveralta ja Tekesin Nuoret innovatiiviset yritykset -rahoitusohjelma (NIY):stä yhteensä noin 600 000 euroa. Myynnin ulkoistuspalveluiden tarjoajien haasteena on henkilökunnan vaihtuvuus. Finnchat ratkaisi tämän pelillistämällä tuotantojärjestelmänsä, jotta työntekijät voivat seurata suoritustaan ja tuloksiaan reaaliajassa.


title: Finnchat

text: Finnchat Oy:n toimitusjohtaja Roope Rämänen sai Keski-Suomen Vuoden nuori yrittäjä 2016 –palkinnon.


title: Finnchat

text: Roope Rämänen ja Tiina Lindroos ovat Finnchatin liikeidean takana, tiimiin liittyi nopeasti myös Samir Abbassi. Kolmikkoa yhdistää Jyväskylän ammattikorkeakoulussa suoritettu tradenomin tutkinto. He hieroivat yritysideaansa Jyväskylän Protomossa ja yritys perustettiin vuonna 2012. Yritysidea syntyi, kun Rämänen ja Lindroos pyörittivät koiran ruokaan ja tarvikkeisiin keskittynyttä koiralle.fi-verkkokauppaa. He testasivat, miten asiantuntevan myyjän lisääminen verkkosivulle chatin avulla vaikuttaisi myyntiin. Yritys oli ensimmäinen, joka tarjosi suomalaisille yrityksille chat-myyntipalveluita ja alansa ensimmäine myös Pohjoismaissa. Yrityksen ensimmäisiä asiakkaita olivat Musta Pörssi, Kesko, Sokos, Prisma ja Elisa


title: Finnchat

text: Vuonna 2013 yritys työllisti 18 henkilöä.


title: Finnchat

text: Vuonna 2014 Finnchat avasi toimipisteen Berliiniin, sillä Finnchat oli arvioinut, että sillä olisi liikaa kilpailua englanninkielisellä markkina-alueella, mutta saksankielinen markkina-alue olisi moninaisuudessaan valtava, siellä myydään Suomessa myytävien perinteisten verkkokauppatuotteiden lisäksi myös vakuutuksia, matkoja, rahoitustuotteita ja b-to-b-myyntiä. Läpilyönti kesti paljon kauemmin, kuin yrityksessä ajateltiin, onnistumisia alkoi tulla vasta noin vuoden jälkeen. Vaikeimmaksi osoittautui oikean tiimin rekrytointi. Yrityksen liikevaihto oli 1,38 miljoonaa euroa ja nettotulos 44 000 euroa.


title: Finnchat

text: Vuonna 2015 yritys työllisti 57 henkilöä ja sen liikevaihto oli 1,9 miljoonaa euroa. Finnchat keräsi lähipiirin yksityissijoittajilta 230 000 euron rahoituksen. Rahoituskierroksen myötä Finnchatin osakkaiksi tulivat muun muassa Paytrailin perustajat Lennu Keinänen ja Niko Lehtonen, Accelerandon Jussi Heinilä, Spinno-kiihdyttämön Tuomas Maisala ja yhdysvaltalainen Goldwyn Thandrayen.


title: Finnchat

text: Vuonna 2016 yritys alkoi tarjota chattipalvelun optimointiin liittyvää teknologiaa ilman chat-asiakaspalvelijoita, mikä antaa uusia mahdollisuuksia kansainvälistymisessä. Yrityksellä oli keväällä 2016 60 työntekijää Jyväskylässä ja 7 Berliinissä.


title: Simeon Thessalonikalainen

text: Pyhä Simeon Thessalonikalainen (, n. 1381 – 15. syyskuuta 1429) oli Thessalonikan arkkipiispa ja bysanttilainen teologi. Simeon oli merkittävä liturginen teologi ja hesykasti ja Bysantin valtakunnan viimeinen suuri teologi.


title: Simeon Thessalonikalainen

text: Simeon syntyi vuosien 1381 ja 1387 välillä Konstantinopolissa. Hänen lapsuudeestaan ja nuoruudestaan tunnetaan varsin vähän. Hän meni kuitenkin ilmeisesti nuoruudessaan kilvoittelemaan konstantinopolilaiseen Ksanthopouloksen luostariin, jossa hänestä vihittiin pappismunkki ennen hänen valintaansa piispaksi. Vuosien 1410 ja 1418 välillä hänet valittiin valtakunnan toiseksi suurimman kaupungin, Thessalonikan arkkipiispaksi. Vuonna 1422, kun ottomaanien sulttaani Murad II piiritti Thessalonikaa, Simeon lähti salaa kaupungista Konstantinopoliin pyytääkseen keisari Manuel II:lta apujoukkoja turkkilaisia vastaan. Simeon pääsi kuintenkin vain Athosvuorelle asti, jossa hänet kehotettiin kääntymään takaisin. Koska keisarilta ei saatu apujoukkoja, kaupungin kuvernööri Andronikos Palaiologos päätti luovuttaa kaupungin venetsialaisille, estääkseen turkkilaisvalloituksen. Venetsialaiset eivät kuitenkaan pystyneet murtamaan turkkilaispiiritystä, ja kaupungin olot pysyivät huonoina. Simeon kuvaa piiritetyn kaupungin elinoloja teoksessaan "Logos Historikos". Simeon kuoli hieman ennen kaupungin ottomaanivalloitusta 1429. Ortodoksinen kirkko kanonisoi Simeonin pyhien joukkoon vuonna 1981.


title: Simeon Thessalonikalainen

text: Simeon oli merkittävä myöhäisbysanttilaisen kauden kirjoittaja. Hän täydensi katedraalinsa typikoneja ja kirjoitti kuvauksia jälkipolville bysanttilaisesta liturgiasta. Patrologia Graecan niteeseen 155 on koottuu Simeonin kirjoitukset.


title: Simeon Thessalonikalainen

text: Simeonin tärkeimmät teokset ovat:


title: Honda (täsmennyssivu)

text: Honda voi tarkoittaa seuraavia:


title: Tesoman koulu

text: Tesoman koulu on Tampereella sijaitseva vuosiluokkien 1–9 koulu, joka toimii Tesoman koulutalossa Ristimäessä, Ikurin koulutalossa Ikurissa ja Kalkun sekä Kalkunvuoren toimipisteissä Kalkussa.


title: Tesoman koulu

text: Tesoman koulun alueelle on rakentumassa uusi Tesoman yhtenäiskoulu, jonka rakentaminen alkoi toukokuussa 2016. Sen on arvioitu valmistuvan kokonaan vuoden 2018 alussa. Koulu muuttaa uuteen rakennukseen helmi–maaliskuussa 2018, jolloin alkaa myös sivurakennuksen remontti. Remontin jälkeen sivurakennus yhdistetään uuteen rakennukseen ja myöhemmin kesällä vanha päärakennus puretaan. Elokuussa Tesoman päiväkoti sekä alakoulun luokat muuttavat yhtenäiskoulun rakennukseen.


title: Proksorfaani

text: Proksorfaani (tunnetaan myös nimellä proksorfaanitartraatti, koodinimeltään BL-5572M) on opioidijohdannainen lääkeaine jolla on yskää hillitsevä vaikutus, se kuuluu morfinaaneihin. Proksorfaania ei ole koskaan myyty lääkekäyttöön.


title: Tesoman kirjasto

text: Tesoman kirjasto on vuonna 1979 perustettu Westeri-liikekeskuksessa Tampereen Tesomajärven kaupunginosassa sijaitseva kirjasto.


title: Tesoman kirjasto

text: Tesoman kirjasto muodostettiin vuonna 1979 yhdistämällä Raholan koululla toiminut Raholan sivukirjasto ja Tesomajärven koululla toiminut Tesoman sivukirjasto.


title: Tesoman kirjasto

text: Tesoman koululla toiminut sivukirjasto oli avattu 15. marraskuuta 1967. Kirjastona oli myös koulun käytössä ollut 40 m2:n luokkahuone. Sivukirjaston toiminta päättyi 28. helmikuuta 1979.


title: Tesoman kirjasto

text:
Vuosina 1979-1989 Tesoman kirjasto toimi kirjastokäyttöön kunnostetussa
entisessä liikehuoneistossa, joka oli hyötypinta-alaltaan 517 m2. Näistä tiloista jouduttiin luopumaan tammikuussa 1989 kiinteistön omistajan vaihduttua. Uuden kirjaston rakentamisen
aloituksen lykkääntyessä kirjasto jouduttiin sijoittamaan väliaikaisiin vuokratiloihin samaan
kiinteistöön, jossa aikaisemmatkin vuokratilat olivat.


title: Tesoman kirjasto

text:
Kirjastolle rakennettiin vuosina 1989-1990 omat tilat kiinteistöön, jossa toimii myös Tesoman nuorisokeskus.
Sisustussuunnitelman laati ja kiinteistön suunnitteli kaupunginarkkitehti Jukka Hagman Tampereen kaupungin talonrakennusvirastosta. Kirjasto avattiin uusissa tiloissa 3. tammikuuta 1991


title: Aucklandin tekninen yliopisto

text: Aucklandin tekninen yliopisto (Auckland University of Technology (AUT)) on teknillinen yliopisto Aucklandissa Uudessa-Seelannissa. Kyseessä on Uuden-Seelannin uusin yliopisto, joka sai yliopistostatuksen vuonna 2000.


title: Aucklandin tekninen yliopisto

text: Yliopistolla on viisi tiedekuntaa:


title: Luettelo Ponssen tuotteista

text: Ponssen valmistamat tuotteet:


title: Luettelo Ponssen tuotteista

text: Ponssen harvesterituotteisiin kuuluvat


title: Luettelo Ponssen tuotteista

text: Ponssen kuormatraktoreita eli ajokonetuotteita ovat


title: Luettelo Ponssen tuotteista

text: Ponssen korjuri eli yhdistelmäkonetuote on Ponsse Buffalo Dual


title: Luettelo Ponssen tuotteista

text: Ponssen harvesteripäätuotteita (käytetään myös nimeä hakkuupää) ovat


title: Luettelo Ponssen tuotteista

text: Ponsse valmistaa myös nostureita ja kuormaimia , energiapuun taloudelliseen korjaamiseen suunniteltuja tuotteita , Ponsse Ohjaamo -istuimia , puunhankintaketjussa tarvittavia tietojärjestelmiä ja simulaattoreita .


title: Saipanin kansainvälinen lentoasema

text: Saipanin kansainvälinen lentoasema on Pohjois-Mariaanien Saipanin ainoa lentoasema. Sieltä lennetään suoria lentoja Japaniin, Etelä-Koreaan, Kiinaan ja Guamiin sekä paikallislentoja muualle Pohjois-Mariaaneilla.


title: Saipanin kansainvälinen lentoasema

text: Lähde:


title: Organokobolttiyhdisteet

text: Organokobolttiyhdisteet ovat organometalliyhdisteitä, joissa on kovalenttinen sidos koboltin ja hiilen välillä.


title: Organokobolttiyhdisteet

text: Organokobolttiyhdisteissä koboltti voi esiintyä hapetusluvuilla +I, +II, +III tai +IV. Näistä +I ja +III ovat tavanomaisimmat ja hapetusluvulla +II koboltti esiintyy organometalliyhdisteissä vain reaktioiden välivaiheina ja hapetusluvulla +I organokobolttiyhdisteet ovat hyvin nukleofiilisia. Koboltin ja hiilen välinen sidos on hyvin heikko. Ainoa stabiili yksinkertaisia alkyyliligandeja sisältävä organokobolttiyhdiste on tetrakis(norbornyyli)koboltti, jossa koboltti on muutoin sille harvinaisella hapetusluvulla +IV. Stabiilimpia ovat yhdisteet, joissa on lisäksi ligandina fosfiineja tai muita elektroneja luovuttavia ligandeja. Organokobolttiyhdisteitä, joiden rakenne on RCoX, missä R on aromaattinen ryhmä ja X on bromi tai jodi, on raportoitu syntetisoidun.


title: Organokobolttiyhdisteet

text: Yksinkertaisia alkyyli- tai aryyliorganokobolttiyhdisteitä stabiilimpia ovat koboltin yhdisteet, joissa koboltti on koordinoitunut alkeeneihin. Tällaisia yhdisteitä ovat esimerkiksi metalloseeneihin kuuluva kobolttoseeni sekä organokobolttiyhdisteet, joissa orgaanisena osana on esimerkiksi 1,5-syklo-oktadieeni tai syklo-okteeni. Stabiileja organokobolttiyhdisteitä ovat myös eräät metallikarbonyyliyhdisteet kuten dikobolttioktakarbonyyli. Organokobolttiyhdisteitä stabiloivat myös kobolttiin sitoutuneet typpi- tai happifunktionaalisuuksia sisältävät yhdisteet esimerkiksi porfyriinirengas B-vitamiinissa ja oksiimit.


title: Santeri Helinheimo Mäntylä

text: Santeri Helinheimo Mäntylä (esiintynyt myös nimellä Santeri Mäntylä) on suomalainen näyttelijä, joka on näytellyt muun muassa elokuvissa "Korsoteoria" ja "Bodom" sekä televisiosarjassa "Koukussa". Lisäksi hän on lapsuudestaan asti näytellyt tamperelaisissa teattereissa. Helinheimo Mäntylä on vanhempiensa tapaan opiskellut Sibelius-Akatemiassa musiikkipedagogiksi.


title: Adelaide United FC

text: Adelaide United Football Club on jalkapalloseura Adelaiden kaupungista. Se pelaa maansa korkeimmalla sarjatasolla A-Leaguessa. Adelaide voitti Australian mestaruuden kaudella 2015-2016. FFA Cupin se on voittanut vuonna 2014.


title: Belgirate

text: Belgirate on kunta Pohjois-Italiassa Verbano-Cusio-Ossolan maakunnassa Piemonten alueella. Belgiraten naapurikunnat ovat Besozzo, Brebbia, Ispra, Leggiuno, Lesa ja Stresa.


title: Gignese

text: Gignese on kunta Pohjois-Italiassa Verbano-Cusio-Ossolan maakunnassa Piemonten alueella. Gignesen naapurikunnat ovat Armeno, Brovello-Carpugnino, Omegna ja Stresa.


title: Sophie Pascoe

text:
Sophie Pascoe (s. 8. tammikuuta 1993, Christchurch, Uusi-Seelanti) on uusiseelantilainen parauimari, joka on osallistunut kolmiin kesäparalympialaisiin. Hän on saavuttanut niissä yhdeksän kultaa ja kuusi hopeaa, ja hän on Uuden-Seelannin parhaiten paralympialaisissa menestynyt urheilija. Hän on lisäksi voittanut MM-kisoissa pitkällä radalla kahdeksan kultaa, neljä hopeaa ja neljä pronssia ja lyhyellä radalla neljä kultaa ja kolme pronssia.
Sophie Pascoe syntyi 8. tammikuuta 1993 Christchrurchissa Gary ja Jo Pascoelle. Hänellä on isosisko nimeltään Rebecca. Noin kaksi- ja puolivuotiaana Sophie jäi isänsä ajaman ruohonleikkurin alle, ja hänen jalkansa jouduttiin tämän vuoksi amputoimaan polvesta alaspäin. Sophie kävi koulua aluksi Halswell Primsty Schoolissa ja myöhemmin Lincoln High Schoolissa.


title: Sophie Pascoe

text: Sophie Pascoe aloitti uimisen seitsemänvuotiaana. Häntä valmentaa Roly Crichton, joka on valmentanut häntä jo yli 14 vuotta, ja hän edustaa seuratasolla QEII Swim Clubia.


title: Sophie Pascoe

text: Pascoe kilpailee luokassa S10 vapaauinnissa, perhosuinnissa ja selkäuinnissa, luokassa SB9 rintauinnissa ja luokassa SM10 sekauinnissa.